Leire Narbaiza 2007/10/31 17:00\nKasualitateak egin dit liburu berezi bi irakurtzea denbora tarte txiki batean. Bata Vida de Pi da, Yann Martel-ena. Bestea Txakurrari gauerdian gertatutako istripu bitxia Mark Haddon-ena\nBigarrena, beharbada, da ezagunena. Fama handia lortu duelako alde guztietan. Lehengoa, aldiz, lankide batek gomendatu eta laga zidan; nik ez nuen-eta ezagutzen.\nBiek dute protagonista gaztetxo bat. Vida de Pi liburuko protagonista gaztetxo indiar bat da, Pi izenekoa, naufragio baten salbatzen den bakarra; pertsona bakarra, esan gura dut, tigre bat ere salbatzen delako. Hori da kontakizuna, zelan ematen dituen egunak tigrearengandik babesten, tigrearekin elkarbizitzen, itsasoan ia bi urte. Hausnarketa pila bat egiten ditu, eta irakurleari pentsarazi egiten dio. Bitxia da benetan. Batzuetan, dibertigarria ere bai. Merezi duena, benetan.\nBestea, Txakurrari gauerdian gertatutako istripu bitxia, gaztetxo baten istorio da. Gaztetxo autista batena. Berezia benetan liburua, Gaztetxoak kontatzen duelako narrazioa. Hori dela eta, mundua autista inteligente horren begitatik ikusten dugu, gai gara bere sentimenduak ezagutu eta konprenitzeko. Magisterio ikasten ari nintzela, autistekin egin nituen praktikak, eta egiatan esan behar dut oso mundu diferentea dela, konplexua eta gaitza ulertzeko. Liburu honen bitartez ikusi dut zer gerta litekeen euren buruan. Istorioa ere bitxia da.\nLiburu bi, baina oso desberdinak. Biek merezi dute, nerabeek kontatzen dute lehengo pertsonan, euren buruetatik pasatzen dena. Disfrutatu egin nuen. Nobedadea izan ziren niretako. Hauek ere, pentsatu barik, elkartu eta batu egin zitzaizkidan. Gustura batu ere.\nErabakiak eta damua\nLeire Narbaiza 2007/10/30 17:35\nDuela urte asko tarota bota zidaten, eta botatzaileak esan zidan bizitza guztian erabakiak hartzen egongo nintzela, beti bidegurutze baten; jende guztiari gertatzen zaiola hori, baina nire kasuan erabaki-hartze hori sarriago eta larriagoa izango zela.\nNi ahaztuta nengoen karta botatzaile hark esandakoaz. Hala ere, gertuko batek ondo gogoan zuen eta akordarazi zidan irail honetan oso erabaki handia hartu behar izan dudanean. Ni kexu nintzen: beti nago berdin, zirt edo zart egin behar minutu batzuetan. Orduan ekarri zidan gogora.\nEgia esateko, erabaki bat hartu dudanean damua ez zait agertu. Askoz jota pentsatu izan dut erabaki okerra zela, baina beste barik. Erabakia hartuta dago, eta kitto! Ona ala txarra izan etorkizunak esango dit. Neure erabakia da, une honetan egokiena begitantzen zaidana. Gero gerokoak!\nDena den, damutu aditza nor-nori da, norberari gertatzen zaiona. Ikasleek ez diote zentzurik hartzen laguntzaile horri, baina esanahi osoa dauka, guri gertatzen zaigulako. Berez.\nDamua sentimendu ilun eta zatarra da. Tripetan sortu, eta bihotzean bizitzen jartzen dena, luzaroan, okupa deseroso eta desatsegina.\nErabakiez ez naiz damutzen, baina bai sarri beste pertsonekiko harremanetan izan dudan hutsekin, gutxitan egin dudanaz, maizago esan dudanaz. Karakter gogorra, takarra askotan, jenio txarra eta mihi arina izanda, behin baino gehiagotan damutu zait berotan hainbat gauza bota izana, baita gozoagoa ez izatea ere.\nGorago esan dudan moduan, pertsona bati ez egitea damutu izan zait: ez deitzea, gutuna ez idaztea, ez geratzea kafe bat hartzera, ez besarkatzea, e-maila ez idaztea, eskutik ez oratzea, musu ez ematea\nDamuak damu, horrela egin izan ditut gauzak, nahiz eta orain tripak jaten egon. Baina haserre eta oso nekatuta egonda, nor da gai jakiteko bere bizitzako aukera onenetakoa eskuetatik joaten ari zaiola? Ni ez, behintzat. Eta orain horrela nago, damututa, a posteriori hausnarketak egiten, ihes egin didanaren falta sentitzen.\nMezu kriptikoegia izango da, beharbada. Baina hala gertatu zait, xehetasun barik, huts-hutsean. Internet eta komunikazioaren munduan bizi gara; hala ere, aurrez aurrekoa lehen bezain inportantea da, edo gehiago agian. Eta horretarako giza harremanetan trebatuago egon behar. Guatemalan esaten duten moduan estate vivo. Horrelakoa izateko, ostera, berriro jaio behar! Aurretik pasatzen den trena identifikatzeko kapaz izango naiz hurrengoan? Hala izatea espero dut.\nFito Rodriguez eta blogak\nLeire Narbaiza 2007/10/22 21:28\nFito Rodriguezek Nabarra aldizkariko iazko uztaileko alean esandakoaz aspaldi neukan idazteko gogoa. Hona hemen elkarrizketa luze horretan egindako galdera eta Rodriguezen erantzuna:\nZakarrontzi handiagoak behar ditugula adierazi duzu. Zer esan nahi duzu horrekin?\nBai, eta zakarrontziak erabiltzeko, lehenago, paperak zikindu behar dira. Pantailan berdin. Pentsatzen zenaren aurka, gero eta gehiago idazten da. Korreo elektronikoa dela, internet dela, gero eta gehiago idazten da eta estiloak gero eta gehiago aldatzen dira. Ni ez naiz oso blog-zalea. Ez dut uste horrek ekarpen handiegirik egin dezakeenik, arrazoi batengatik: blogek zakarrontzien falta erakusten dute idazten den guztia bistan jartzen dutelako. Konpromisoak, aipatu dudan hizkuntzarekiko konpromisoak, idatzitakoa irakurtzea eta berrirakurtzea eskatzen du. Lan hori inoiz ez dago guztiz bukatuta, amaiera irekiak izaten ez direlako, lana antzua ez bada. Blogek dena bistan uzten dute. Izan daiteke nudismo moduko bat, biluztea. Badira, hala ere, gorputza tratatzeko beste era batzuk. Nire ustez hori dute eskas blogek, hizkuntzarekiko konpromisoa lantzeko nahikoa baliabiderik ez dutela\nNik Fitori esango nioke ezer ez dakiela blogen gainean, ezta bogariez ere. Hasieratik mespretxua baino ez du adierazten, blogak oso gustukoak ez dauzkala, eta zakarrontzi falta dutela esatean. Hainbatetan horrela izango da; beste askotan, ordea, ez. Ni oso inpultsiboa izan arren, gutxitan ateratzen dut post bat lehenengo idazketan. Zakarrontzia badugu, eta batez ere, hozkailua. Seguru nago Fitok ez duela blog asko irakurri, eta ez dakiela zer den bloga.\nNiri min eman zidan irakurri nuenean blogek hizkuntzarekiko konpromisoa lantzeko nahikoa baliabiderik ez dutela. Hori gezurra da. Batetik blog bat sortzean lehengo hautua beti izaten da hizkuntzarena. Euskara aukeratu dugunok, hizkuntzarekiko konpromisoa hartu dugu. Hori horrela da. Gero, beharbada, txarto idatziko dugu, edo ez.\nBaliabideena ez dut ulertzen. Blogariok, zutabegileek, poetek, nobelistek, idazleek\ndenok daukagu erreminta bakarra: hizkuntza. Hobeto edo txartoago erabiliko dugu, narras edo polito. Baina esango nuke, ardura digula, buelta asko ematen diogula, esaldi biribilak, berba egokiak topatzen. Beti dago fintzea eta konpontzea. Baina behar horrek ez dauka akaburik. Giza lan guztietan gertatzen da hori. Perfektutasunik ez da existitzen.\nAgian, idazle batzuek eta Fitoren kasua izan liteke pentsatuko dute blogariok intrusismoa praktikatzen dugula, inongo editore edo argitaletxeren eskuetatik pasatu gabe kaleratu egiten dugula. Gurea ez dela ganorazko idazketa. Inor ausartuko litzateke esaten egunerokoek (diarioek) ez diotela hizkuntzari ezer ematen? Ez. Askotan ariketa literarioa izan litezke, eta idazle on eta ezagun askoren egunerokoak argitaratu dira, bere horretan. Beraz, zergatik mespretxu hori?\nHizkuntza idatzia ez da beti literatura. Idatziz egon arren, idazki guztiek ez daukate balore literariorik. Blogari asko eta askoren asmoa ez da literatura egitea, eta gure idatziak, sarritan kaskarrak dira, eta horretaz kontziente gara. Kaskarrak hainbat liburu diren moduan, eta idazleak literato jarrerarekin dabiltzan arren! Gure helburua ez da literatura egitea, beste xede bat daukagu. Askotan jakin ere ez dakigu zein den!\nHori bai, blogari batzuen post-ak badira literatura. Eta ona gainera. Beraz Fito Rodriguezi euskal blogosferatik paseotxo bat egitera gonbidatzen dut, gaur Atxagaren bloga aurkeztu den egunean. Beharbada, Fito bera ere animatuko zaigu bloga idazten. Batek daki.\nGuggenheimek 10 urte\nLeire Narbaiza 2007/10/17 18:22\nMuseo zabaldu zenean, ahoz aho zebilen txistean Erriberako nafarrak zioen: Si así es la lata, cómo serán los espárragos. Baina Guggeheim latan geratu dela uste dut. Oso ederra iruditzen zait eraikina, itzela. Barrukoa, egia esateko, ez dut ezagutzen; ez boikota egin diodalako ezta gutxiagorik ere, baizik eta hamarkada honetan izan ditudan aukerei joaten laga diedalako. Beste barik.\nBestalde, aitortu beharra daukat arte modernoa ez zaidala gustatzen, nire onetik ateratzen nauela, adarra jotzen ari zaizkidan sentsazioa dut. Hainbat museotan benetan haserretu egin naiz, lagunak ditut lekuko. Beraiei disfrutatu egiten dute; nik, ostera, sufritu. Marmarka sartzen naiz, lanei begiratu, agobiatu eta lagunen zain egon. Atzera ere marmarka. Eurek barre egiten didate, baina gainditu egiten nau. Kultura eza izango da, sentsibilitate falta, ez naizela artista. Ondo da, onartzen dut. Baina zatar-zatarrak begitantzen zaizkit (gaztelaniazko horroroso berba erabiliko nuke!). Inpotentzia sentitzen dut, eta ziria sartu didaten sentsazioa. Hala da. Zer egingo diot, bada?\nGuggeheimera itzulita, gogoratzen dut zer polemika izan zen orduan. Nire iritzia egitearen kontrakoa zen, ez museoren aurka nengoelako, diru gehiegi xahutuko zelako baino. Ekimen erdi-publiko, erdi-pribatua, dirutza ikaragarria gastatu behar zuena. Urte haietan hainbat kultur eta kirol talderen diru-laguntzak oso murriztuta gelditu ziren. Ezagutzen dut eskubaloi talde bat ezin izan zuena kategoriaz igo, hain zuzen ere, Bizkaiko Foru Aldundiko diru-laguntza hutsaren hurrengoa izan zelako. Proiektu faraonikoegia zela uste genuen askok. Eta horrela segitzen dut pentsatzen. Gainera modu yanki hori (pribatu-publiko) ez dut oso gogoko, susmagarria iruditzen zait.\nBilbori itzelezko bultzada eman dio. Ados. Baina herri honetan oso kanpolarrosak gara. Badakizue zer dioen esaerak: Kanpolarrosa, etxe-kardo! Seguru nago hemengo jendeak proiektu interesgarri bat aurkeztu, eta Guggenheimen gastatu dugunaren erdia eskatu izan balu, ezezko biribila jasoko zukeela. Ziur naiz. Asmo asko geratzen dira baztertuta oso karuak irizten dietelako, baina bat bera ere ez da museo hori bezain garestia izan, ezta hurrik eman ere!\nTxiste batekin eman diot hasiera postari. Gero latan geratu dela esan dut. Nire ustez, hain modan dagoen eskaparatismoa egin da museoarekin: lata ederra, baina esparragoak\ngutxi-gutxi batzuendako. Janari exotikoa!\nBeste arrisku bi ere ikusten dizkiot Bilbok bizi duen eraldaketari: bata, nortasun bako hiri bihurtzea. Eta bestea, hainbeste eraikin ikusgarri izanda, eraikinen absurdo bihurtzea.\nBilbotarren bat haserretu egingo zait, badakit, nortasunarena diodanean. Niri Bilbo beti gustatu izan zait baita zikina, iluna eta zaharra zenean ere. Beraz, alde horretatik, lasai txinbook! Homologatze, garbitze horrek kezkatzen nau. Aseptikotasunean jausteko arriskua hortxe dauka-eta.\nEraikinen pilaketa ere, ez dakit, exageraziora ez duten eroango. Hainbesteko modernotasuna, hain fashion egin behar dutena, hainbeste arkitekto izar gauza onerako. Gehiegi, beti da lar.\nEz dakit, Begoñako amatxuk babes ditzala, negozioan sartuta daudelako, eta titanioak eman diena titanioak ken diezaieke. Arrakastaz ere makinatxo bat hil da!\nLeire Narbaiza 2007/10/15 17:09\nPasa dan ikasturtian Durango deskubridu neban. Benetan deskubridu. Batek baiño gehixago pentsauko dau ia zelan izan leiken hori, Durango herri ezaguna eta hurrian egonda. Gaiñera, gure aitxa bertan jaixo zanez gertuago sentitzen neban. Baiña Eustakio bertatik gerriak bota zeban, eta sekula ez jakon gustau Durangon jaixo zala esatia.\nBertan, jakiña, hamaikatxo bidar egonda neguan. Gaztetxotan pisziñetara juaten giñan, orduan sasoian Eibarren ez zegualako. Gustora juan be! Haundixa zan arratsalde-pasa ibiltzia. Trenian edo autobusian abixau, pisziñetan baiñau, pasta bat erosi Goienkaleko pastelerixa baten, eta Carretora juan mosto bat edatera. Nagusixaguak giñala pentsau, eta Eibarrera itzuli.\nUrte batzuk pasau eta gero, liburu azokara, jaixetara, kontzertu eta antzerkixetara be juan izan naiz. Goienkaleko xarma ezagutu dot. Gero lagun batzuk be izan dittut bertakuak, eta iñoiz egin dogu parrandatxoren bat Durengon. Hortaz, esan neike ondotxo ezagutzen nebala herrixa, eta azokia eta papeleria baiño gehixago ikusten nebala. Halan da be, ez netsan gustua topatzen. Oiñ, ostera, ikaragarri gustatzen jata.\nIaz, baiña, beste Durango bat deskubridu dot. Edo hobeto esanda, benetan ezagutu dot herrixa. Edarra da, benetan. Ez neban pentsatzen hain txoko polittak zekazela, bai paisajiak, bai eraikiñak. Gauza pilla bat egin leikez, aukera mordua dagozelako. Eibarren baiño gehixago, esango neuke.\nHori bai, herri tradizionala da: kanpaiak mezetara deitzen, hil-kanpaiak joten, hamaika eliza, komentu eta eskola relijiosokin. Hori eibartar batendako harrigarrixa da. Beste alde batetik, Durangon gaztetxeruak zein pijo-pijuak ikusi leikez. Txurrodunak, zein behi-miazkada orrazkeria dakenak. Danak herri berian, eta kantidadian. Iruña etortzen jata batzuetan burura. Hori, ba: Durango, buena jaula para malos pájaros\nPanegiriko hau ez da herri aktibua topau dodalako, edo oso gustora sentitzen naizelako. Ez, ez neuke bestela post bat idatziko. 2006 urte horribilis ha ahazten lagundu desta. Nere biharran gustua berreskuratu dot bertan lanian. Indarra emon desta, gauza barrixak deskubridu dittut. Durangok ilusiñua itzuli desta. Badakitt bardiña gertau ahal jatana Abaltzisketan, baiña ez da holan izan. Oso eskertuta nago danagaittik. Aspaldi ez neguan hain pozik nere biharrakin, ezta biharreko herrixakin be. Bizkaiko geografixia politto ezagutu dot lana dala-eta; hortaz, badakitt zertaz dihardudan, badakitt neregan zelako eragiña dakan inguruak, lekuak. Trenez ibiltziak be badaka beria; automobilla ahaztu, eta disfrutau. Ondo nago gustora. Neu be ete naiz mala pájara eta Durango kaixola ona neretako?\nLeire Narbaiza 2007/10/09 21:16\nNi jaio nintzenerako, Che hilda zegoen eta mitoa sortzen ari zen. Hori gertatzen zaie gazte hiltzen diren izarrei. Iraultzailea izan zein aktorea, berrogei urteak iritsi aurretik hilez gero, mito bihurtzen ditugu. Mito, heroi eta santu premia daukagulako. Horrelako pertsonak mitifikatuz, geure burua zuritu. Maisuak behar ditugulako, bidea erakusteko, edota fama, boterea eta arrakasta zer diren ikusarazteko.\nZer pentsatuko luke Guevarak bere erretratu ezagun hori zer bihurtu den ikusiko balu? Bere aurpegia kontsumo gizartearen ikono bilakatuta, zer esango luke? Nolakoa izango litzateke Ernesto gaur egun Bolivian hil izan ez balute? Zenbat bider kartzelaratuta? Zelako bizimodua eroango zukeen?\nGalderok ez daukate erantzunik. Beharbada, bizirik balego ez zen mitoa izango. Seguru. Imajinatzen duzue Che laurogei urterekin, burusoil, zimurrez betea? Ez, ez dago haragizko mitorik.\nEta zer egingo genuke horrelako mitorik izango ez bagenu? Zer egingo genuke Che Guevara existitu izan ez balitz? Utopia badela nork esango liguke?\nBerrogei urte dira, txo, Che hemen ez dagoela. Berrogei urte, eta bere ezpalekorik ez. Horrelakoa izan zitekeela ematen zuen Marcos komandante-ordeak, baina hanka sartze batzuk izan zituen, eta gainera bizirik jarraitzen du\nHorrela ezin da!\nChe, txo! Kanta hau baino gauza politagorik nik ezin dut idatzi. Uda honetan diskoteka batean ordu txikietan erritmo arraro batean entzun dudan arren, oso letra ederra du. Beraz, Carlos Pueblaren berbak nire ahoan jarriko ditut zure omenez:\nLeire Narbaiza 2007/10/09 17:43\nKonponbide demokratiko baten alde: hitzak soberan daude: freebatasuna!\nUste dut, baina, orain dela hitza gehien behar dugun momentua. Hori bai, hiztegi guztia ez da nahikoa sentitzen duguna adierazteko.\nLeire Narbaiza 2007/10/03 17:27\nAurtengo udan makinatxo bat liburu irakurri ditut. Aspaldian best-sellerrak; nobela arinak (nik nobelita esaten diet nahiz eta 600 orri izan); misteriokoak edo gai esokeriodunak: kataroak, griala, anaitasun sekretuak, tenplarioak,\n.baita nobela arrosak ere banabil irakurtzen. Lehen edozein totxo irakur nezakeen, baina orain konplikazio gutxiko gauzak baino ezin ditut irakurri. Ez nau kezkatzen, badakidalako bizitzaren bolada bakoitzak liburu mota bat behar duela, eta nik orain horrelakoak behar ditut.\nUdan, baina, irakurritako liburuen artean sorpresa politak hartu ditut. Liburu guztiak Eibarko eta Durangoko udal liburutegietatik hartu ditut, honekin esan nahi dut ia guztion eskutara egon daitezkeela.\nEibarko liburutegia itxi zen egunean sei liburu hartu nituen. Ia aukeratu barik, gauza gutxi zegoen-eta aukeratzeko. Zer zen hura! Kamioilarien grebetan egoten dira, bada, supermerkatuak tifoi bat bertatik pasatu izan balitz bezala? Horrela zegoen: apalak erdi hutsik, generoa desordenan botata, anabasa orokorra!!! Apalen artean ere hiru-lau pertsona\nHorrela gaitza zen ezer aukeratzea, antsietatea baino ez zuen sortzen! Denbora amaitzen ziharduen, eta gero eta liburu gutxiago zegoen. Hortaz, gutxi pentsatuta hartu behar. Uste dut hemendik aurrera horrela hartuko ditudala liburuak, emaitza ezin hobea izan delako.\nOporretara lau liburu eraman nituen, eta joan ginenon artean ni izan nintzen libururik eraman zuen bakarra. Hori niretzat ulertezina da, baina denetarako jendea egon behar omen denez\nHartara, liburutegi ibiltari bihurtu nintzen, eta banatu egin nituen neramatzanak. Arrakasta bakarrarekin izan nuen. Hori dela eta, euskaraz eramandako liburua ezin izan nuen irakurri. Oraindik ere nire lagunak dauka, amaitu badu ere.\nHilabeteotan hamabost bat liburu irakurri izan ditut, baina denak ez ditut komentatuko, batzuek lerro bat ere merezi ez dutelako. Hauexek dira, pretentsio handirik barik, harritu nauten liburuak: La casa veneciana Mary Nickson-ena; Pájaros sin alas Louis de Bernières-ena; Las hijas de Hanna Marianne Fredriksson-ena; Plataforma Michel Houellebeq-ena; Sobre la belleza Zadie Smith-ena; Orígenes Amin Maalouf-ena.\nLa casa veneciana :Berba baten esateko liburu hau maitasunezko liburua da, hasieratik jakin liteke zein den neska eta zein mutila, eta zelan amaituko den. Hala ere, atsegina da, istorio gehiago nahasten dituelako, eta etxe bat aitzakia hartuta, familia beten historia kontatzen digulako. Gainera, nobela mardula da, arratsalde baten amaitzen ez diren horietakoa.\nLas hijas de Hanna :Suedian dago kokatuta istorioa, XX. mendearen hasieran amaieran. Familia baten historia kontatzen du, birramamarengandik hasita birrilobarenganaino. Emakumeak dira ardatz. Interesgarria egin zait Suediako gizartearen nondik norakoak azaltzen direlako, eta kontatzeko modua desberdina delako, oso xumea eta ahozkotik oso hurre. Egia esan, gutxitan irakurri dut Eskandinaviako literatura, ez dakit liburu hau bertakoen eredu izan den, baina nik desberdina eta freskoa aurkitu dut.\nPlataforma :Liburu honen gainean ez dakit oso ondo zer esan. Hasieran oso gogorra begitandu zitzaidan, gordina, nire printzipioen kontrakoa. Eskandalizatu eta dena egin nintzen. Batzuetan hotzikarak eta guzti sentitzen nituen. Baina aurrera egin ahala, gogoeta batzuekin bat etorri eta trankilago amaitu nuen liburua. Itzultzen dudanean, hareaz itzuli behar dut; liburua arropa eskegitzeko lekuan zintzilik izanda ere, ezin izan diodalako kendu haize bolada batek sartu zuen guztia\nSobre la belleza :Gustatu zait, amaiera ez hainbeste. Ematen du ez zekiela zelan burutu hasieratik planteatutako guztia. Idazteko beste forma bat, komunitate beltzaren barrutik gauzak ikusteko modua. Azkenean, zuri edo beltz denok berdinak garela eta berdin jokatzen dugula erakusten du. Esan dudan moduan, idazteko era oso desberdina, nik ezagutzen dudana. Liburuaren propagandatik, baina, urrun geratzen dena.\nOrígenes :Askotan izan dut gogoa liburu hau hartzeko. Baina banekien Amin Maalaouf-ek gauza serioak eta pentsatzekoak idazten zituela; eta, lehen esan dudan moduan, ez nago holakoetarako. Gainera banekien ez zela nobela, baina liburutegiko zoramen hartan hartzea erabaki nuen, probatzeagatik. Eta oso pozik nago. Ez da nobela, baina bere familiaren historia da, batez ere bere aititarena. Banekien Maalouf libanoarra zena, eta banekien Libanon kristau mota asko zeudena. Ez nekien, baina, gaur egun Ekialde Hurbil izenarekin ezagutzen duguna XX. mende hasieran inperio otomandarra zenik. Gauza asko ikasi ditut, eta gustura irakurri dut. Beste irakurketa batzuekin Desde el monte santo:http://www.altair.es/nou.4.4.htm uztartu eta osatzeko aukera eman dit. Era atsegin eta errazean dago idatzita, eta benetan merezi du.\nPájaros sin alas :Liburu honekin gauza bitxi bat gertatu zitzaidan. Kanpora joan aurretik hasi nintzen irakurtzen eta ez nuen Portonovora eraman astunegia zelako. Gero bueltan, nagikeria puntu bat eman zidan, horregatik Orígenes irakurtzen hasi nintzen. Eskerrak! Liburu biak nik pentsatu barik, sasoi berean oinarrituta, eta inperio berean, nahiz eta leku ezberdinetan gertatu. Egia esan, liburu hau asko gustatu zait. Nobela izanda ere gaur eguneko hainbat gatazka ulertzeko aukera ematen baitu oso istorio eder eta gordinen bitartez. Ez nuen hainbeste espero horrelako nobela batetik. Mardula eta ederra da. Guztiz gomendagarria. Deskubrimendu polita, benetan\nEuskaraz gutxi irakurri dut, egia esan. Eta irakurritakoen artean, aipatzeko gutxi, zoritxarrez. Gogotsu hartu nuen Euskal Hiria sutan Xabier Montoiarena, baina irakurri ez nuen bakarra izan zen, ipuin bat baino ez. Espero dut lagunak lehenbailehen itzultzea irakurtzeko irrikatan nago eta.\nLeire Narbaiza 2007/10/02 19:19\nBadira bost urte luze zurekin nagoena ezkonduta, beste erremediorik ez daukadalako. Interes ezkontza bat izan zen, batez ere zure aldetik. Mesede bat egiten zenidalakoan erretiroraino lotu ninduzun. Aberatsa zara, baina zure ezin asetasun horrek gehiagotara eraman zintuen. Poligamiara. Orain, zurea zure, eta nirea ere bai!\nHarrapatuta naukazu. Zurekin aseguru, nomina, helbideratzeak\ndena egin behar izan dut, onena zarelako, eta komisiorik kobratzen ez zenidalako. Baina zure aurpegi goseti, maltzur eta zikoitza erakutsi didazu. Orain egiten dizkidazun mesede guztiengatik kobratuko didazu. Hiruhilabetean 2,5 euro. Hala ere, kartilan idazteko bonoak ematen dizkidazu, 50 hiru hilean!! Hortik gora 6 zentimo kobratuko dizkidazu bakoitzarengatik. Zelako ona zaren!\nNahikoa da! Bada aurre egiteko sasoia. Harrapatuta gauzkate, baina gure dirua, gurea da. Ze uste du Kutxak? Urterik urte, gero eta etekin handiagoak lortzen ditu. Bulego eta langile gutxiago dauzka. Orain dena on-line egiteko, eta makinak bulegoetan. Zer kobratu nahi digute, eragiten tinta?\nInteresak gora doaz, baita euriborra ere. Gero eta estutuago gaude. Beste banku batzuetan hasi dira komisioak eta kentzen. Zerbait egin beharra dago, martxan jar gaitezen! Orain urte batzuk ere ahalegindu ziren komisioak kobratzen, baina jendeak kontuak kentzeko mehatxua egin zien, eta atzera egin zuten. Ez gara kapazak izango? Matxina gaitezen. Asko gara, eta denon artean senar zapaltzaile honi aurre egin diezaiokegu! A las barricadas!


maitego » Euskara hautaproba: azken errepasoa eta aholkuak\ntag : errepasoa, euskara, hautaprobak\ncomment : 15140http%3A%2F%2Fwww.maitego.com%2F2012%2F06%2F05%2Feuskara-hautaproba-azken-errepasoa-eta-aholkuak%2FEuskara+hautaproba%3A+azken+errepasoa+eta+aholkuak2012-06-05+08%3A51%3A34Maitehttp%3A%2F%2Fwww.maitego.com%2F%3Fp%3D1514\nZorionez edo zoritxarrez, aurtengo Hautaprobak izkinaren bueltan dira! Hainbeste kezka, buruhauste, urduritasun, larrialdi eta estura sorrarazten dizkiguten azterketak hementxe dira bihar hasi eta ekainaren 8ra bitartean. Euskarako proba, bihar izango da. Euskaljakintza ez dabilenez oso fin (ikasturte amaieran ekingo diot berritzeari), hementxe ipiniko dut azken errepasoa egiteko behar duzuen guztia. Hautaprobaren gunea osorik ikusteko: EUSKARA HAUTAPROBA.\nProba honetan, irakurmena eta idazmena izango dira helburuen lorpena neurtzeko baliabideak. Honako gaitasunak bermatu nahi ditu:\nIkasleak testu argiak eta zehatzak sor ditzake gai askori buruz, eta gai da, orobat, gai orokorrei buruzko ikuspegi jakin bat aldezteko, aukera bakoitzaren aldeko eta kontrako argudioak emanez.\nIkaslea gai da argi eta hizkuntza estandarrean idatzitako testuen puntu nagusiak ulertzeko, gai ezagunei buruzkoak badira, kulturaren esparruan, ikasketen esparruan eta aisialdian.\nGai ezagun edo interes pertsonalekoei buruzko testu soilak eta koherenteak osa ditzake ikasleak. Esperientzien, gertaeren, nahien eta asmoen berri emateko gai da, eta gai da, orobat, bere iritziak labur-labur arrazoitzeko edo bere asmoak azaltzeko.\nProbaren ezaugarriei (idatzizko ulermena, idazmena, hiztegia, zuzentasun gramatikala, ortografia, koherentzia eta kohesioa) buruz gehiago jakiteko:\nBi eredu izango dituzue aukeran:\nATALEZ ATALEKO BERRIKUSTEA:\nDakizun bezala, ulermena da azterketako lehenengo atala. Bertan, emandako testuari buruzko galderak egiten dira. Erantzunetatik testua ulertu dela aditzera ematen baduzu, puntuazio gorena emango zaizu galdera bakoitzean. Lau galdera direnez, bakoitzari 0,5 puntu dagozkio. Atal honen inguruan gelan esandakoa berrikusi nahi baduzu, joan irakurri eta erantzun atalera.\nAmaitzeko, egiaztatu urrats guztiak ondo eman dituzula:\nGutxienez bi irakurketa egin: bizkorra eta arretatsua.\nUlertzen ez dituzun hitzak azpimarratu edo markatu.\nTestuko informazioa aztertu eta alboan labur-labur egilea zertaz mintzatzen den ipini.\nUlermen galderak irakurri eta erantzuna non egon daitekeen begiratu.\nTestua eta galderak ondo ulertu dituzula egiaztatu.\nErantzuna idatzi aurretik, bi aldiz pentsatu.\nErantzun zuzena ematen ez bada, inferitu.\nGalderaren erantzun osoa eman, hau da, galderari zuzenean erantzuten dioten datu guztiak biltzeko ahalegina egin.\nIdatzitakoa berrirakurri eta, hala behar izan denean, aldaketak egin.\n2. Esanguratsua izateko, gaiari ez zaio elementu garrantzitsurik falta.\n5. Ez hartu irudi edo metaforarik gaitzat.\n6. Luzera egokia du: ahalik eta hitz gutxien erabili.\nLaburpena idazten hasi aurretik, paragrafo bakoitzaren aldamenean ideia nagusia jarri. Ideia nagusi horien bildumak emango dizue laburpen egokiena. Lokailuak erabili ideia nagusi horiek euren artean uztartzeko (ez idatzi esaldi solteak bata bestearen atzetik, inongo loturarik gabe).\n1. Argi eta garbi adierazi gai nagusia zein den.\n2. Funtsezko ideia guztiak jaso.\n3. Hari nagusiarekin zerikusirik ez dutenean, osagarri, adibide eta txikikeria guztiak baztertu.\n4. Zehatz egituratu testua, zeure erara, artikuluaren ordena orpoz orpo jarraitu gabe.\n5. Ez ezer errepikatu.\n6. Ideia eta paragrafoak ongi uztartu.\n7. Lotura hizkiak (hala ere; hau da; adibidez; beraz…) erabili testuari kohesioa emateko.\n8. Artikuluaren berri izan gabe, irakurle batek erraz uler dezake zure laburpena.\n9. Testuan aipatzen direnak laburtu, zeure iritziak gehitu gabe.\n10. Luzera: laburpena eskatutakora egokitu.\nOndo pentsatu lotu beharreko esaldi horien artean zer-nolako erlazioa dagoen (aurkaritzakoa, ondoriozkoa, kausazkoa…) eta horren baitan erabaki zein lokailu erabili. Kontuz! Ohikoena lokailuak azaltzea bada ere, juntagailuak edo menperagailuak ere atera daitezke (ikus moldatu esaldiak). Puntuazioa zaindu (puntu eta koma, koma…). Ariketak egin nahi badituzu, egin klik hemen.\nView more PowerPoint from Maite Goñi\nEgizu gidoi bat idazten hasi aurretik. Egitura erabakitzean, pentsatu gidoian zerrendatutako ideiak zenbat paragrafotan garatuko dituzun. Paragrafo gehiago edo gutxiago erabiliz antolatuko duzu testua, baina, ahalegindu zaitez, paragrafo bakoitzean elkarrekin lotura daukaten ideiak biltzen. Izan ere, ondo antolatzen ez baduzu, ideia bat paragrafo bitan banatuta gera dakizuke, edota paragrafo berean lotura gutxidun ideiak bilduta gera dakizkizuke. Kontuan har ezazu, gidoitik aukeratutako ideiak elkarrekin ondo lotzen badituzu, irakurleari informazioa ordenatu egingo diozula, eta irakurtzean hariari errazago jarraitu ahal izango diola. Horretarako, ideiak antolatzeko, elkarrekin lotzeko eta hariari ondo eusteko, pentsatu zer lotura eta zer antolatzaile (1 eta 2) erabiliko dituzun.\n*Oharra: txantiloi hau Ibaizabalen Euskara eta Literatura, Batxilergoa 2. maila, Selektibitatea testuliburutik hartua eta egokitua da.


Promesak eta traizioak | Mundua | Berria\nPromesak eta traizioak\nEskoziari eskumen gehiago emateko neurriak aurkeztu ditu Cameronek.\nAskatasun handiagoa eskaini du zergetan, baina Edinburgo ez da ase\nDavid Cameron Erresuma Batuko lehen ministroa, artxiboko irudi batean. S. L. / EFE\nEskoziako erreferendumean ezetzaren garaipenak ekarri duen soka luzearen aurreneko kapitulua da, Alex Salmond lehen ministroaren dimisioaz geroztik. Erresuma Batuko Gobernuak eutsi egin dio Eskoziari hitzemandako botere itzulketari, eta lehenengo pausoa ematen hasia da eskumen berriak emateko bidean. Prest dauka, izan ere, hitzemandako botereak eskualdatzeko aurreproiektua. Atzo atera zuen argitara, eta, orotara, 44 proposamen bildu ditu zirriborroan. Neurrien artean, besteak beste, Edinburgori zerga arloan eta gizarte laguntzen kudeaketan askatasun handiagoa ematea proposatu du Londresek. Testua indar politiko guztien arteko negoziazio mardulen «fruitua» dela nabarmendu du David Cameron Erresuma Batuko lehen ministroak, eta erantsi hura eratzeko Smith Batzordearen aholkuak ere kontuan hartu dituztela.\nProposamenaren asmoak, oro har, begi onez hartu ditu Eskoziako lehen ministro Nicola Sturgeonek. Edonola ere, ez da erabat ase, eta kexu agertu da. Aurrerapauso bat dela aitortu duen arren, zirriborroa Cameronek agindutakoaren egokitzapen «urtua» dela salatu du: «Promesetatik oso urrun dago». Aurretik zeuzkan susmoak egiaztatu direla ohartarazi du Sturgeonek. «Lege proiektuak ez du Eskoziako Gobernuaren isla».\nLondresen oniritziari lotuta\nEkonomia dute ardatz Erresuma Batuaren proposamen gehienek. Besteak beste, Eskoziari pertsona fisikoen gaineko errentaren zerga (PFEZ) kopuru jakin batean zehazteko aukera ematearen alde agertu da. Ez du eskumenik izango, alabaina, zergaren ordainketan «zuzenean» eragiteko. Eskoziak, horrez gain, BEZaren diru bilketaren zati bat eta aireportuetako zergak kudeatu ahalko ditu.\nSturgeon, berriz, kritiko mintzatu da, kasu askotan Londresen oniritzia beharko dutela argudiatuta. Esaterako, gizarte laguntzetan eragiteko eta berriak sortzeko kontrol osorik ez dute izango, Eskoziako lehen ministroaren esanetan: «Londresen menpe segituko dugu hein batean».\nKontrara, Cameronen taldeak osatu duen zirriborroak bai jasotzen du Eskoziaren eskakizunetako bat: hauteskundeetan bozkatu ahal izateko adina 18 urtetik 16ra jaistea. Sturgeonek nahikotzat jo ez badu ere, hurrengo agintaldian proposamenari onespena emateko «konpromiso irmoa» hartu dute Erresuma Batuko hiru alderdi nagusiek —liberalek, laboristek eta kontserbadoreek—. Hitzeman dute heldu den maiatzeko bozetan irabazten duenak irabazten duela, oniritzia emango diotela lege aurreproiektuari. Eskoziaren eta Erresuma Batuaren etorkizuna «batasunean» eraikitzeko lagungarria dela uste dute.\nKontsultaren ondoren Sturgeonen Eskoziako Alderdi Nazionalak (SNP) herritarren artean daukan sostengua erakusteko proba dira maiatzeko hauteskundeak. Inkestak, oro har, aski baikorrak dira SNPrentzat. Eserleku gehiago lortzeko baliatu nahi ditu bozak indar independentistak, autonomia zabaltzeko asmoan Londresekiko presioa «gogortzeko».\nAdituek ere ez dute argi ikusten Camenoren proposamena. «Nahasgarria» dela uste dute. «Alor anitzetan galdera gehiago sortzen ditu erantzunak baino», adierazi du Michael Keating CCC zentroko zuzendariak. Iritzi berekoa da Nicola McEwen irakaslea: «Ongizatean Eskoziaren boterea areagotzea dakarren arren, labainkorra da politikoki aurrera eramateko, eta teknikoki, konplexuegia».\nEzetzaren truk, eskumenak\nIrailaren 18ko erreferendumerako kanpainaren azken txanpan egin zuten eskaintza unionistek: ezezkoak irabaziz gero, Eskoziari eskumen berriak emango zizkiotela hitzeman zuten. Agindutako botere itzulketaz, ordea, mesfidati agertu zen hasieratik Alex Salmond orduko lehen ministroa. Ez zen erabat fio, eta ohartarazi zuen hartutako konpromisoei «traizio egiteko» prestaketa lanetan zebilela Erresuma Batuko Gobernua. «Susmo onik» ez zien hartu Alex Salmondek Cameronen asmoei.\nErreferendumaren biharamunean ere —botoen %54,6 eskuratuta, independentziaren aurkako jarrera gailendu zen— Eskoziaren autonomia zabaltzeko eskaintza berretsi zuen Cameronek. Gainera, Ingalaterrari, Galesi eta Ipar Irlandari eskumen gehiago emateko proposamena egin zuen Erresuma Batuko lehen ministroak.


“Zinexit”, Zine eta Giza Eskubideen gaineko erakustaldia | Nontzeberri\nHasiera/IKUS-ENTZUN/“Zinexit”, Zine eta Giza Eskubideen gaineko erakustaldia\nZinema eta Giza Eskubideen Zinexit zine-erakustaldia Bilboko Golem zine-aretoetako pantailetara itzuliko da berriz, joan den urtean antolatu gabe gelditu ostean. Betiko helburuari helduko diote: “duintasunaren eta oinarrizko eskubideen errespetuan oinarritutako bizikidetza bultzatzea, zazpigarren artea tresna gisa erabiliz”.\nEusko Jaurlaritzako Giza Eskubideen, Biktimen eta Aniztasunaren Zuzendaritzak antolatzen duen Zinexit Erakustaldiaren XI. edizioa azaroaren 22tik 26ra bitartean izango da Bilboko Golem zine-aretoetan, baina lehenago Zinexit Topaketak antolatu dira.\nTopaketa horien baitan, bihar, urriak 5, Golem zine-aretoetan Mikel Zabalzaren desagertzeari eta heriotzari buruzko Non dago Mikel? dokumentala proiektatuko da. Hitzordua, Azkuna Zentroko Golem Alhondiga zine-aretoetan (4. aretoa) izango da, 19:30ean.\nFilma Amaia Merinok eta Miguel Angel Llamasek idatzi eta zuzendu dute, eta “terrorismoaren aurkako operazio baten barruan beste pertsona batzuekin batera Mikel Zabalza autobus gidari gaztearen atxiloketa kontatzen du. Gainerako atxilotuak aske utzi zituztenean, modu basatian torturatu zituztela salatu zuten. Baina Mikel falta zen. Agintariek ihes egin zuela argudiatu zuten, eta bizirik aurkitzeko itxaropena desagertzen ari zen bitartean, Euskal Herriko kaleak sutan zeuden Non dago Mikel? oihukatuz. Mikel Zabalzaren heriotzaren arrazoiak eta inguruabarrak zehazteko zailtasuna eta Espainiako agintarien utzikeria judiziala eta oztopoak batuta, 36 urte geroago ez da inor bere heriotzaren arduradun gisa epaitu, eta ez da jakin benetan zer gertatu zen”.\nFilma Gorka Izagirre kazetariak aurkeztuko du, eta ondorengo solasaldian Idoia Zabalzak, Mikelen arrebak, hartuko du parte.\n“Zinemako Emakume Heroiak” zikloa berriz Iruñean


Euskara eta Internet, Laboa eta Junkera\nLuistxo Fernandez 2008/12/03 17:43\nEuskararen Nazioarteko Egunean, Eibarko Tekniker zentro teknologikoan emandako hitzaldia: Euskara eta Internet.\nGustura egon naiz Teknikerren, solasaldia eskaintzen. Ze desgrazia itzela, han ginela, piskolabis eder horretan, ordu berean batzuek Euskararen Nazioarteko Eguna zapuztu izana Azpeitian. Nire hitzaldiko presentazioa igo dut sarera. Beti bezala kasu hauetan, gehituko dut: zaila da kontesturik gabe aurkezpen bat ulertzea, baina gutxieneko zorra ere bada hura publiko egitea ere. Hemen dago, beraz. Aurtengo udazkenean eman ditudan beste bi hitzaldiren konpilazioa izan da, nolabait. Batetik, Legazpin parte hartu nuen mahainguru bat (kronika hemen), eta bestea, Unesco Etxearen mintegi batean (aurkezpena, kontakizun propioa).\nGaurkoan, berriz, azken egunetako detaile batzuk sartu ditut hizketaldian: Mikel Laboaren aipamenak, nola bere musika gustura igo dudan Euskaltubera eta hor konpon pirata esaten badidate; eta Kepa Junkeraren kasua, hari emandako diruekin kezkatu barik, askoz positiboagoa iruditzen zaidala Etxea2 ekimena bultzatzea: euskal kantuen bilduma benetan on bat, guk geuk egina, doan.\nLuistxo Fernandez 2008/12/02 18:29\nEibarko Tekniker zentro teknologikoan ohitura dute ekitalditxo bat egiteko abenduaren 3an, Euskararen Nazioarteko Egunean. Iaz Andoni Egaña bertsolarien txapelduna izan zen hizlari. Aurten neu gonbidatu naute. Euskara eta Internet, hori izango da nire hitzaldiaren gaia.\nTxarteltxo honekin egin dute iragarpena Teknikerren:\nArgazkiak.org | Euskararen Nazioarteko Eguna © cc-by-sa: Luistxo.F


Jendea zain, jaietako bazkarirako txartelak lortzeko - Bergara - Goiena.eus\nJendea zain, jaietako bazkarirako txartelak lortzeko\nAne Elordi 2014-05-22 15:44\nGaur jarriko dituzte salgai Pentekoste jaietako herri bazkarirako txartelak. Arratsaldeko seietan irekiko dute salmenta tokia, baina dagoeneko ilara dago. Lehendabizikoak 11:30etatik daude Kultur etxeko atarian, eta gazteak dira gehienak. Ekainaren 9an izango da herri bazkaria.\nAurten, udalak berrikuntza bat ezarri du: pertsona bakoitzak lau sarrera eros ditzake gehienez. Antolatzaileek adierazi dute salmenta kontrolatu eta erreserbekin amaitzeko egindako neurria dela, eta herritar gehienek begi onez ikusten dute. Hori dela eta, ilara jendetsua espero da eguerditik aurrera.\nGazte talde asko bildu dira Kultur etxeko atarian, eta txandakatze sistema egiteko asmoz iritsi dira. Gainera, eztabaidak eragozteko eta ordena errespetatzeko, zerrenda bat jarri dute Kultur etxeko atean. Jendeak,iritsi ahala, bere izena eta nahi dituen txartel kopurua idatzi ditu zerrendan.\nGaur 18:00etan hasiko da salmenta, eta 700 pertsonentzako txartelak salduko dira.


Villanuga - Wikipedia, entziklopedia askea.\n208 (%39.7) 224 (%42.7)\nVillanuga —aragoieraz— edo Villanúa —gaztelaniaz— Huescako probintziako (Espainia) iparraldeko udalerri pirinioarra da. Aragoi ibarrean kokatuta dago.\nNahiz eta Villanugari buruzko lehen aipamen historikoa 992ko Cartulario de Santa Cruz de la Serós kartularioan ageri den, hiribildu honen sorrera lehenagokoa da, IX. mendekoa.\nVillanugak bere biztanleen kopururik altuena XX. mendeko bigarren hamarkadan iritsi zuen, 1.100 biztanle baino gehiago Canfranceraino doan trenbideari esker. 1960 eta 1980 artean emigrazioaren ondorioz biztanleria gutxitu zen, 199 biztanletara iritsiz. Egun turismoari esker 500 biztanle baino gehiago daude erroldatuta.\n(Gaztelaniaz) Villanugari buruzko datuak eta argazkiak\nOrriaren azken aldaketa: 14 otsaila 2021, 15:33.


XII. Bidasoako Rallyak eskualdeko errepideak zeharkatuko ditu martxoaren 30ean – Irunero\nXII. Bidasoako Rallyak Bidasoa eskualdeko errepideak zeharkatuko ditu martxoaren 30ean. Sardara Hondarribiko Motor elkarteak zortzi tramoz osaturik egongo den lasterketa antolatu du. Bidasoako Rallya 2004 urtean antolatu zen azkeneko aldiz eta aurtengo lasterketa Euskadi eta Nafarroako Asfaltozko Rally Txapelketetarako puntuagarria izango da.\nSardara Hondarribiko Motor elkartea Hondarribiko Rallysprintaren antolaketan murgildurik egon da azkeneko 10 urteetan zehar. Jon Amiama lasterketaren antolakuntzako kideak azaldu duenez, Rallysprinta modalitate ezberdina da, izan ere, bertan tramo bakarra dago eta parte-hartzaileak hiru aldiz igarotzen dira bertatik. Rallyan, ostera, 4 tramo ezberdin daude eta 2 aldiz igarotzen dira bakoitzetik.\nMartxoaren 22ra arte izango dute parte-hartzaileek Bidasoako Rallyan inskribatzeko aukera. Momentuz 30 auto inskribatu dira eta Jon Amiama antolatzailearen hitzetan, “Inskripzio-muga 80 autotan ezartzea erabaki dugu lasterketaren antolakuntza egokia bermatzeko”. Amiamak azaldu duenez, inskripzio-epearen azken astera arte itxaron ohi dute parte-hartzaile askok lasterketan izena emateko.\nBi egunetako egitaraua\nLasterketarekin loturiko lehen ekitaldiak martxoaren 29an, ostiralean, hasiko dira. Arratsaldeko 17:00etan Hondarribiko Kirol Kaian kotxeei egiaztapen-probak egingo zaizkie araudia eta segurtasun-bermeak betetzen dituztela egiaztatzeko. Horren ostean, arratsaldeko 18:00ak aldera autoak San Pedro kalean ikusgai ipiniko dira. Autoen aurkezpen ekitaldia 20:30etan izango da.\nMartxoaren 30ean, lasterketa egunean, kotxeak goizeko 8:00tan abiatuko dira Hondarribiko Kirol Kaitik, goizeko 9:00etan lehen tramoa izango den Aiako Harrietako Ingelesaren Gazteluaren tramoari hasiera emateko. Bigarren tramoa Jaizkibelen izango da goizeko 9:45etatik aurrea. Asistentzietatik igaro ostean, goizeko bi tramoak errepikatuko dituzte lasterketako parte-hartzaileek 11:45 (Ingelesaren Gaztelua) eta 12:30etan (Jaizkibelen).\nEguerdiko atsedenaldiaren ostean, autoak Jaizkibelera itzuliko dira 15:25etatik aurrera. Hurrengo tramoa 16:05etan hasiko da eta San Martzial mendikoa izango da. Irungo Urdanibia plazan geldialdia egin ostean, goizean bezala, arratsaldeko tramoak bi aldiz errepikatuko dira ere, hau da, 18:05etan (Jaizkibel) eta 18:45etan (San Martzial). Eguna amaitzeko Hondarribiko San Pedro kalean sari-banaketa egingo da.\nBeste txapelketekin gertatzen den moduan, Rally hau aurrera atera ahal izateko babesleen laguntza ezinbestekoa da. Lasterketako babesle ofiziala Hyundai Oarso Car da, baina, Jon Amiamak gogoratu duenez, “babesle txikien laguntza oso beharrezkoa da ere”.\nBabesleez gain, lasterketaren egunean batez ere, antolakuntza lagunduko duten boluntarioen lana ere ezinbestekoa da. Jon Amiama antolatzaileak azaldu duenez gutxi gorabehera 120 boluntarioen laguntza beharrezkoa izango da lasterketaren egunean errepideak moztu eta komisario lanetan aritzeko, beste zeregin batzuen artean. Amiamak gaineratu du, “lasterketaz gozatu ahal izateko garrantzitsua da ikusleek komisario eta boluntarioen oharrak errespetatzea”. Beraz, azkeneko prestaketa lanak amaitu ostean, dena prest egongo da Irun eta Hondarribiko lurrak hartuko dituen rally honetaz gozatzeko.\nPosted in KirolakTagged Autoak, hondarribia, irun, kirolak, lasterketa, rally, Rally Bidasoa\nCarmen Adarraga saria jaso du Nieves Alzak


Kanpo - Bizkaiko Hitza\n2018, ekainak 29 Bizkaia, Iritzia 271\nEz dakit planak eta lotura sozialak ofizializatzeko ze bitarteko egongo ote zen lehen; orain Whatsapp taldeak daude. “Ez dakit nork ez dakit zein taldetan sartu zaitu”, abisatzen dizu mugikorrak, eta zuk begi bat erdi itxita eta eskua urrutira luzatuta begiratzeko ohitura hartu duzu jada, presio eltzea zabaltzera zoazenean bezala. Hor hasten da leherketa: “Afaria!!!”, “Aneren despedida!”, “Sagardotegia”, “Josuri sorpresa!”, “—parrandaren batean botatako esaldi epikoren bat, taldeari izenburua emango diona—”.\nBatean zazpi partaide, bestean hamabost, bestean lau, beste inor ez momentuz, sar daitezke gehiago administrariek hala nahi izanez gero. Baina hasierakoak horiexek. Eta hementxe hasten da interesgarriena. Barru eta kanpo dikotomia horrek gauza batzuk argi uztera garamatza hasieratik, erdibidekorik ez da onartzen. Bizitzan egon zaitezke gertuago gaur eta urrunago bihar zenbait esparrutatik, baina “urrunago bihar” horrek talde birtualetik kanpo geratzea esan nahi du askotan. Zelan kudeatu hori?\nGure bizitzak elkar uki dezaketen zirkuluz osatuta daude, eta urteek erakusten digute normala dela batzuk gehiago zaintzea beste batzuk baino, ez dela arraroa erlazio berriak sortzea, besteak hoztea… boladaka doala, alegia. Onartzen dugu —edo behar genuke— talde handi baten barruan, kuadrilla batean, adibidez, zirkulu txikiagoak egon daitezkeela, konplizitate maila altuago batek edo elkarrekin yogara joateak eraginda, berdin dio.\nUlertzen dugu lehengusu bazkarietara lau urtean behin baldin bagoaz, eta ez urtero, loturak askatzen joango direla nolabait, eta agian ez gaituztela kontuan hartuko Segurako lehengusinaren despedida prestatzerakoan. Hori dena badakigu eta espero dugu.\nBaina bat-batean pertsona batzuen arteko lotura horiek —eta zurekin duten loturarik eza edo lotura ahulagoa— zu ez zauden Whatsapp talde batean gorpuzten direnean, ofizial egiterakoan, arraro senti gaitezke. Bagenekien, baina hala ere; lehen urrun geunden, orain kanpo. Zenbat beldurtzen gaituen hitz horrek, ezta? Gure DNA primitiboak abisatuko baligu bezala arriskutsua dela taldeetatik kanpo geratzea.\nAsko dira horrelakoetan sortutako txarto-ulertuak, Whatsappak, iruditxo politak bai, baina hitz gordinak eta biluziak darabiltzalako gure harremanen gestioari dagokionez. Taldea isilarazi, laguna kanporatu, laguna gehitu, laguna blokeatu, laguna ezabatu. Taldetik kanpo edo barruan dago zure lagun hau? Erabaki ezazu orain, ez du balio “batzuetan” batek.\nKomunikazio errazetik komunikazio sinplista eta lauegi baterantz ez ote goazen…


Ana Mínguez & Gustav Lindström\nEuskal Herrian swing dantzetan aitzindaria da Ana, badira 17 urte Donostian Lindy Hop irakasten duela. Horrez gain, Gasteiz, Bilbo eta Biarritz bezalako hirietan ere ikastaro erregularrak eman izan ditu.\nLindy Hoparekiko duen grinak bultzatuta eta Donostian swing komunitate bat sortzeko helburuarekin, zenbatezinak diren dantzaldi, jai eta ikastaro ugari antolatu ditu urte hauetan, etengabe ikasten jarraitzen duen bitartean.\nStockholm eta Uppsala artean mugitzen da Gustav erregularki, eta Chicago Swing Dance Studio eta Swedish Swing Society eskoletan ematen ditu klaseak. Azken hamar urteak Europa osoan Lindy Hop irakasten eta emanaldiak egiten eman ditu.\nUppsalako MessAround taldeko kidea da, eta beraiekin Suediako telebistako produkzio haundietan, Melodifestivalen, eta Herräng eta Snowball bezalako jaialdietan egin du lan. Antzerki produkzioetan ere parte hartu du. Swing musikaren jatorriekiko eta 30 eta 40. hamarkadetako estetikarekiko daukan grinak bultzatzen du bere dantza. Gainera, Hornsgatan Ramblers swing talde ezagunean tromboijole gisa ere aritzen da.\nStockholmen jaio eta hazi zen Ella. Bertan topatu zuen, bere ikasle garaian, Chicago Swing Dance Studio eskola famatua, eta klaseak hartzeari ekin zion. Berehala garatu zuen bere estilo energetiko eta arina, eta ”Ghost note” ezizena jarri zioten. Gaur egun, Harlem Hot Shots taldeko partaiderik gazteena da.\nSwing erritmoen musikalidadearekin jolastea maite du, eta jazz munduko dantza klasikoen artean Florence Hill and Bessie Dudley dantzarien "A Bundle of Blues” da bere kuttunenetako bat. Hauek dantzan erakusten duten pozak erabat erakartzen du. Ann Johnson-en dantzatzeko modua ere biziki maite du, eta Killer Diller-en azaltzen den Lindy Hop rutina ikusten egon daiteke erabat murgildurik, bertatik inspirazioa atera eta detaileak ikusteko asmoz.\nIzan ere, akrobaziak dira bere puntu indartsuenetariko bat. Behin airean, ez dauka batere bildurrik, eta modu baten edo bestean, ondo erortzeko gaitasun izugarria dauka. Prest zaude beregandik inspirazioa hartzeko?\nBere jaioterria den Mora herritik hirira mugitu zen Nils gaztetan, bateria ikasteko asmoarekin. Betiere bere ikuspegi kulturala zabaltzeko asmoz, 2009an Lindy Hop klaseak hartzen hasi zen Swedish Swing Society-n. Zerbait berria probatu nahi zuen.\nDantzari konprometitu eta disziplinatua da, denbora musikalarekin zorrotza eta beti perfekzioaren bila ibiltzen dena, bere oinarri musikalen eraginez. Erritmoa funtsezko elementua da beti bere dantzan. Era berean, klakea eta Lindy azkar eta akrobatikoa maite ditu Nilsek.\nGehienbat George Christopherson eta Frankie Manning bezalako garai zaharretako swing dantzarietan inspiratzen da. 2016tik Harlem Hot Shots taldeko kidea da.\nBederatzi urte zituenetik, Lindy Hop eta Boogie dantzaldi eta txapelketetan aritu da Lizette. Hiru urteko dantza ikasketak egin eta gero, Europa guztian zehar irakasten eta emanaldiak eskaintzen hasi zen.\nGaur egun Stockholmen bizi da, eta dantzari profesional bezala egiten du lan. Jazz musikaren oinarrien ezagupena eta bere originaltasuna dira bere ezaugarri indartsuenak, bai klaseak ematen, baita eszenatoki gainean ere.\nBere inspirazio iturri nagusiak Whitey's Lindy Hoppers talde ospetsua eta Spirit Moves-en agertzen diren beste dantzari ikaragarriak dira batez ere.\nBere irribarre ahaztezina eta dantzan daukan arintasuna ikustean, argi geratzen da eszenatoki gainean zoriontsu sentitzen dela Patrik. Dantzan hastean, ezinezkoa da swing musikarekiko daukan grinaz ez ohartzea.\n30. hamarkadako Al Minns eta Leon James bezalako dantzari haundiak ditu inspirazio iturri, eta inspirazio hau bere estilo eta mugimendu propioak garatzeko erabiltzen du. Patrik zoriontsu egin nahi baduzu, eska ezaiozu dantza bat!\nHARLEM HOT SHOTS TALDEARI BURUZ\nSwing Aroaren dibertsio eta benetako espektakuloa dira Suediako Harlem Hot Shots dantzari taldearen espezialitateak. Harlemen jatorria daukaten dantzekiko grinaz eta errespetu osoz, Swing dantzen inguruko jakinduria eta tradizioa zabaltzea dute helburu. Lindy Hop, Charleston, Jazz eta Klakeaz gain, akrobaziak, kantua eta komedia ere topatu ditzakegu beraien errepertorioan.\nArtistikoa, profesionala eta birsortzailea da Harlem Hot Shots taldea. Swing Aroa da taldearen jarduera guztien eredu, bai garaiko berritzapen leialak egiten dituztenean baita denbora hartan oinarritutako eta beraiek sortutako emanaldiak eskaintzen dituztenean ere. Energia handia, inprobisazioa eta erritmo estuak.\nModernizazio saiakerarik gabe. Nahasketarik gabe. Pelikula zaharren klip originalez edota 1930-40ko hamarkadetan sasoian zeuden dantzari eta musikariekin hainbat bilera eta kolaborazioz baliatuta, iturri originaletatik sortzen dira beraien dantzak, musika eta aurkezpen orokorra. Bitartekaririk gabe, distorsiorik gabe. Azaleko egokitzapen edo klitxerik gabe. Swing gordina.


Beloketik "Ezkila kantuz" - Diocèse 64 Bayonne, Lescar et Oloron\nBeloketik "Ezkila kantuz"\nAita Ignace Etchehandy Eihalartarra Belokeko beneditarren koro-gidari izana da 35 urtez. Eta Ipar Euskal Herriko parropietako koralentzat kantu hautatzaile eta argitaratzailea da 40 urte huntan. Belokeko “Ezkila” argitaldariaren bidez ditu eliza-kantu ainitz eta ainitz agertu, beren musikarekin. Gaur, altxor hori bildu du “Ezkila kantuz” liburu gotorrean, bere anaia Aita Martzel Etchehandyk kudeatzen duen Biblia elkarteak argitalpena bere gain harturik. Beloken aurkitu dugu Aita Ignace Etchehandy eta bi solas egin ditugu harekin.\n1950ean sortu zuen Aita Xabier Diharce Iratzeder beneditarrak Ezkila argitaldaria (argitaletxea). Erroak haatik urrunago bilatu behar direla dauku erran Ignace Etchehandyk, Piarres Lafitte apezak 1940eko urteetan euskaldun gazte multxo bat euskarari eta euskaldungoari ideki zuenetik, horietan Iratzeder. Giro berezi horrek sustatu zuen Ezkilaren sortzea, ordukotzat jadanik agertua zela “Kantikak” lana (1948), Aita Gabriel Lerchundik ontua, hau Jerusalemetik etorria. Ordukoak dira ere oihartzun ikaragarria ukan zuten “Euskal Bezperak”, oroituz garai hartan latina zela Elizako hizkuntza ofiziala. Ezkilak argitaratutako lehen obra “Méthode basque pour débutants” (1950) izan zen, Jean-Baptiste Harymbat, Jacques Pons eta Iratzederrek ontua, Bordeleko euskal istudiantek galdeginik. Bigarrena, “Gau Saindua” liburuxka (1952), Pio XII.ak Bazko gaueko elizkizunak berriturik. Geroxeago “Pasionea” (1953), Gabriel Lerchundik eta Iratzederrek antzerki gisa moldatua, hortarik aterako zirela ere bi diska (1955), arrakasta handikoak. 1953an agertu zen ere “Jainko Jaun zerukoa” lehen meza euskaraz, kontzilio aitzinekoa beraz. 1957an, Iratzederrek parte hartu zuen Estrasburgon Frantziako diozesek muntatua zuten liturgia berritzeari buruzko biltzar handian. Hunek hats berri bat eman zien tokiko hizkuntzeri, ondotik Vatikano II. kontzilioak (1962-1965) finkatuko duen aitzin-pausu handia. Eta Iratzederrek “Salmoak” zituen euskaratu (1963), garai hortan alta eri handi zelarik, luzaz etzanik egoitera behartua izanki, begiak tapaturik. “Lan ezin sinetsia, ikaragarria” dio Ignace Etchehandyk. Orduz geroz lerrokatu dira liburu eta diska ainitz, Ezkilaren baitan xinaurri lana eremanik Iratzederrek (1920-2008) eta Gabriel Lerchundik (1908-1995), Juan Urteaga musikagile famatuak (1914-1920) handizki lagundurik. Eta diska ta liburuez bertzalde, kantuak ehunka argitaratu ditu Ezkilak fitxa gisa, parropietako kantoreeri zabalduak izan zaizkienak. Gaur, 62 urteren buruan, Ezkilak bere argitaletxe lana behin betikotz gelditzen du, elkarte gisa aitzina jarraikiz haatik.\nEntzun hemen Aita Ignace Etchehandy-ren elkarrizketa.\nAita Ignace Etchehandy berrogei bat urte huntan ari da eskuz esku lanean parropietako kantoreekin. 1969an sortu zen “Euskal Herriko Koralen Abesbatza” (EHKA) elkartea Uztaritzen, Pierre Andiazabal, Pierre Narbaitz eta bertze batzuren inguruan, bizpahiru edo berdin hiruzpalau bozetako koralak parropietan bultzatzeko xedez. Urte hortan berean egin zen koralen lehen elgarretaratzea Hazparnen, 600 bat kantarirekin. Geroztik urte oroz errepikatu den elgarretaratzea, azkena joan den abendoan Baigorrin. Ignace Etchehandyk 1971n hartu zuen elgarretaratze horien ardura bere gain : egitarauak finkatu, kantuak argitaratu, kantu bakotxarentzat fitxa bat bere musikarekin, kantuen grabaketak ere. Orotara, 1500 kantu baino gehiago, 12 karnetetan sailkatuak. Altxor hori guzia aurkitzen da gaur Lapurdi Irratian bai eta Errenteriako Eresbil musika artxibotegian. Eta Ignace Etchehandyk horien berri ekartzen duen liburua nahi izan du plazaratu, “Ezkila kantuz”. 232 orrialdeko obra, “Ezkila argitaldarian agertu kantika eta salmoen zerrenda, 1950-2010” daukala azpititulutzat. Sar-hitzan, beneditarrak laburbiltzen dauzkigu kantuaren tokia Ipar Euskal Herriko Elizan, Ezkila argitaldariaren urratsak, Iratzeder, G. Lerchundi eta J. Urteagaren ibilbidea, bai eta parropietako koralen elgarretaratzeak. Ondotik agertzen dauku kantika eta salmoen erreferentziala (1000 baino gehiago), zenbakika bai eta alfabetikoki zerrendatuak (autorea, zenbat bozetan, nun aurki). Eta bururatzeko 60 bat kantu polifoniko, beren musika notekin. 600 aletan argitaratu den liburua, oraikotzat kasik guziak koraletako kantarieri eskainiak izan zaizkienak, hauen atsegin handienarentzat.\nPeio Jorajuria (Herria aldizkaria baimenarekin).\n« "Bakea kantuz eta otoiztuz" : 400 bat presuna hurbil bildu dira Belokeko frailetxean\nJainkoaren Hitza - Igande eta bestetako irakurgaiak »


Gure Ametsa — dantzan.eus\nHemen zaude: Hasiera › Agenda › Gure Ametsa\nLucia Lacarra eta Iker Murillo ballet dantzariek Gure Ametsa Dantzaldia aurkeztuko dute apirilaren 29an, Dantzaren Nazioarteko Egunean. Gala horretan Milaneko Scala Teatroko eta Victor Ullate Balleteko izarrak izango dira oholtzan gainean.\nLucia Lacarra eta Iker Murillo artistek errealitate bihurtu zuten ametsa da dantzatzea. Orain, bi dantzariak elkartu eta Vitali Safronkine koreografo errusiarrarekin batera, amets berri bat sortu dute: Gure Ametsa Dantzaldia. Milaneko Scala eta Victor Ullate Ballet ospetsuetako dantzari nagusiekin batera eskainiko dute Lakarra eta Murillok dantza emanaldia. Dantza beraien haurtzaroko ametsa izan zen, eta orain ikusleei oparia egin nahi diete.\nLucia Lakarrak (Zumaia, 1975) dantza ibilbide oparoa egin du, Nijinsky Saria, Benois de la Danse Saria (balletaren Oscarra) eta Dantza Sari Nazionala edota Hamarkadako Dantzariaren izendapena eskuratu ditu, besteak beste. Iker Murillok (Pasaia, 1978) ere Europako konpainia garrantzitsuetan lehen mailako dantzaria izatearen ametsa gauzatu du, Gipuzkoako errebelazio sariaren errekonozimendua ere jaso du bere dantzari ibilbidean.


4. saioa (azaroak 28, 29) - Cristina Enea Fundazioa\nDemokrazia presentista. Zein neurritan ari da beste demokrazia mota hau Europara iristen\nEgungo Europan berriz hasi dira demokra-ziaren “balioak” defendatzen, haren etsaien aurka, eta, bitartean, gerrak jartzen dira abian estatuaren forma sendotzeko. Hustutako demokrazia liberala bere burua berriz legitimatzen saiatzen ari da. Hala ere, ustez hautabiderik ez duen hustu-tako demokrazia horrek zera baizik ez du agerian jartzen, salbuespen-estatua nor-malizatuz: gobernu-molde autoritario bat, gizarteko segurtasunik ezaren bidez dihar-duena.\nDena dela, gorrotoaren eta segur-tasunaren diskurtsoetara jotzeko itzulera horren aurrean, Europan gero eta fidelago eutsi nahi zaio demokraziaren izen zaha-rrari, eta, aldi berean, haren historiatik ere erreskatatu nahi da. Mugimendu demokra-tiko berriak sortu dira, bestelako berpizte demokratiko baten aldekoak; demokrazia presentistaren praktikan gaurkotutako orainaldi luzatu baten aldekoak: homoge-neizatutako kalkulabilitaterik gabe, kalku-laezin eta heterogeneo ugariak modu erra-dikalean sartuta –gero eta mugagabeagoa den demokrazia. Alabaina, bidean al dago, Jacques Derridak proposatu zuen mo-duan? Edo etorkizunaren nozio oro ahaztu behar al dugu, demokraziaren alderdi pre-sentistaz gogoeta egiteko?\nAzaroak 28, astelehena (Z aretoa, Tabakalera)\n19:00 Aurkezpena Isabell Loreyrekin\n20:00 Proiekzioa: Heremakono, Abderrahmane Sissako, Mauritania, 2002, 95’\nJ.B. frantsesez, azpitituluak gaztelaniaz\nAbdallah mutil gazteak ama berres-kuratzen du Nouadhiboun, Europara bidaiatzeko zain dagoela. Erbesteko leku horretan, ez du hizkuntza eza-gutzen, eta inguruan duen unibertsoa deszifratzen saiatzen da: bera limurtu nahian dabilen Nana emakume gazte sentsuala, berak bezala abiatzearekin amets egiten duen Makan, elektrikari bihurtutako Maata arrantzale zaharra, tokiko dialektoa erakutsiz bakardadetik irteten lagunduko dion Khatra, Maata-ren ikastun gazte eta ernea. Komunita-te horiek elkarrekin gurutzatzen eta be-reizten dira, begirada zerumugan finko, zoriontasun hipotetiko baten zain.\nAzaroak 29, asteartea (Kaxilda liburudenda)\n10:00-13:00 Topaketa Isabell Loreyrekin


Nudo de los Pastos - Wikipedia, entziklopedia askea.\nNudo de los Pastos, Nudo de Pasto eta Huacako mendigunea ere deitua, Iparraldeko Andeetako mendigune bat da, Ekuadorko Carchi eta Kolonbiako Nariño departamenduetan hedatzen dena. Mendigune honetatik iparraldera Andeak bi mendikatetan banatzen dira: Mendebaldeko Mendikatea eta Erdialdeko Mendikatea.\nMuga zehatzik ez bada ere, esan daiteke Chota eta Apaqui ibaien iparraldean eta Cuasmal eta Obispo ibaien ekialdean hasten dela. Iparralderantz Mendebaldeko mendikateko Hoz de Minamáraino eta Erdialdeko mendikateko Kolonbiako mendiguneraino hedatzen da. Nudo de los Pastos-en jaiotzen dira Putumayo eta Mira ibaiak, eta Patíaren ibaiadar batzuk. Bertan dago Kolonbiako aintzira handienetako bat ere, Laguna de la Cocha (2.760 m), 25 kmko luzera eta 40 km²-ko azalera duena\nMendigune honetako gailurrik garaienak Mendebaldeko mendikateko Chiles (4.718 m), Cumbal (4.764 m), Azufral (4.070 m) sumendiak, eta Erdialdeko mendikateko Galeras (4.276 m) y Doña Juana (4.250 m) sumendiak dira.\n↑ Colombiaya: Geografía de Colombia\nAzken aldaketa 26 martxoa 2021(e)an, 09:22(e)tan\nOrriaren azken aldaketa: 26 martxoa 2021, 09:22.


Legorretako udal gobernuak bat egiten du M-8ko greba feministarekin - Legorretako Udala\n2019 Martxoak 07\nEmakumeen Nazioarteko Egunaz harago, ordea, iritzita borroka feministak egunerokoa izan behar duela, berdintasun plana martxan du Legorretako Udalak: herritar guztiek eskubide eta aukera berberak izatea nahi dugu, genero desorekak gaindituta. Askotariko erronkak ditugu mahai gainean, eta ari gara pausoak ematen: indarkeria matxistaren aurkako protokoloa, hezkidetza saioak, eskolako jolastokiaren birmoldaketa, jabetze eskolak, festa parekideak antolatzeko saioak, udal komunikazioaren azterketa...\nAurten, gainera, diru sail bat jarri dugu aurrekontuan, berdintasun teknikaria kontratatzeko. Administrazioari, izan ere, hitzetatik harago joatea dagokio, berdintasun politikak aurrera eraman ahal izateko baliabideak jartzea.\nHerritar guztiei dei egiten diegu antolatutako ekintzetan parte har dezaten, bizitzak erdigunean jar ditzagun.\nLegorretako udal gobernua - 2019ko martxoaren 7an\nHona hemen M-8rako herriko asanblada feministak an...\nAndoaingo piano jaialdian izan dira Musika Eskolak...


Ternua etxearen emakumeentzako MIKA bermudak oso sendoak, arinak eta transpiragarriak dira. Shellstretch ehunaz eginak daude, eta PFCrik gabeko uraren kontrako tratamendua dute, jasangarritasunaren alde dugun jarreraren erakusgarri. Mugimendu-askatasun handia emango dizute, eta hain erosoak direnez, oso egokiak dira aire zabaleko jardueretan erabiltzeko; esaterako, trekking, mendi-ibilaldi edo alpinismoan. Gainera, gerrikoa eta hiru patrika dituzte.\nGaltzamotzak, Shellstretch ehunean eginak, oso erresistenteak eta transpiragarriak. Uraren aurkako PFC gabeko tratamendua dute, eta gerri finko doigarria, gerrikoa barne, erosoago egoteko, baita hiru poltsiko ere; bi eskuko poltsiko eta cargo erako hauspodun poltsiko bat.


author_facet:"Mendikoi-Fraisoro Nekazaritza Eskola" topic_facet:"Laboreak ezartzea (Modulua - LOE)" topic_facet:"Nekazaritza eta abelzaintza produkzioa (Heziketa Zikloa - LOE). Erdi maila" genre_facet:"Interneteko baliabidea"\nErakusten 1 - 1 emaitzak -- 1 bilaketa honetara '"Ingurumen-hezkuntza"', Bilaketaren denbora: 0,03s\nEgilea: Mendikoi-Fraisoro Nekazaritza Eskola Proposatutako gaia: Laboreak ezartzea (Modulua - LOE) Proposatutako gaia: Nekazaritza eta abelzaintza produkzioa (Heziketa Zikloa - LOE). Erdi maila Generoa / Forma: Interneteko baliabidea\n1 Baso lanak eta natura ingurunearen zaintza 1 Baso-lanetako eta natur ingurunearen 1 Ingurumen-hezkuntza eta kontrola (Heziketa Zikloa - LOE). Goi maila 1 Ingurumen-hezkuntzako teknikak (Modulua - LOE) 1 Labore ekologikoak ezartzea (Modulua - LOE) Laboreak ezartzea (Modulua - LOE) Gehiago ... 1 Laboreen plangintza (Modulua - LOE) 1 Lanbide Heziketa 1 Natura-ingurunearen kontserbazioaren kudeaketa (Modulua - LOE) 1 Nekazaritza (Lanbide Arloa) 1 Nekazaritza ekologikoa (Heziketa Zikloa - LOE). Erdi maila Nekazaritza eta abelzaintza produkzioa (Heziketa Zikloa - LOE). Erdi maila 1 Paisajismoa eta landa-ingurunea (Heziketa Zikloa - LOE). Goi maila 1 Sekuritatea eta ingurumena (Lanbide Arloa - LOE) Guztiak ikusi ... gutxiago ...\n1 Gartzia, Aitziber 1 IRALE Mendikoi-Fraisoro Nekazaritza Eskola


21 euskal produkzio, 67. Zinemaldian\n24 ordu baina gutxiago falta dira Donostiako zinemaldiaren 67. edizioari hasiera emateko. Euskal ekoizpenek aurten pisu handia izango dute jaialdian, guztira 21ek hartuko dute parte programazio ofizialean.\n'Besteak ez bezalakoa'\n100 urte bete dira 'Anders als die Andern', 'Besteak ez bezakakoa' filmea egin zenetik. Richar Oswaldek zuzenduta, homosexualitatea positiboki tratatzen zuen lehenengo filmtzat jotzen da, 1919an sortua, Alemanian. 1920an debetau zuten eta nazismoak 1933an kopiak erretzea agindu zuen.\n19. San Sebastian Gipuzkoa Film Commission saria irailaren 27an banatuko dute\n19. San Sebastian Gipuzkoa film commission saria irailaren 27an banatuko dute Maria Kristina hotelean. Guztira 19 film aurkeztu ziren lehiaketara pasa den maiatzen eta horietatik bost film hautatu dituzte: Oliver Laxe zuzendariaren “O que arde”a, Jonás Truebak zuzendutako “La Virgen de agosto”, Joxe Mari Caballeroren “El increíble finde menguate” , Laura Jounek zuzendutako “La vida sense la Sara Amat” eta “La trinchera infinita” Joxe Mari Goenaga, Jon Garaño eta Aitor Arregiren filma. Ernesto Gasco Ekonomia Bultzatzeko zinegotziak adierazi duenez, edizio honetako epaimahaia hainbat arlotako adituek osatuko dute. Fernado Guillén Cuervo eta Nerea Barros aktoreak, Cristina Iglesias eskultorea, Ouka Lele argazkilaria eta Yolanda Flores kazetaria izango dira, besteak beste, aurtengo epaimahaikideak.\nRoma eta The Favourite, Oscar Sarietarako hautagai nagusiak\nBereziki bi filmek bildu dute adituen arreta. Alde batetik, eta Urrezko Globoetan bi domina eskuratu zituen Alfonso Cuaron Mexikarraren Roma daukagu, Netflix platafrorman esleitutako pelikula, hamar nominazio jaso dituena. Hamarrekin baita ere, The Favourite aurkitzen da, Yorgos Lanthimos greziar zuzendariarena, Lobster eta The killing of a sacred deer pelikulen ostean, Olinpora heltzeko aukera duena The Favouritekin.\n"Sorpresa ugari" izango ditu aurtengo Zinemaldiak\nDonostiako Zinemaldiaren 67.edizioaren programazioa aurkeztu dute Jose Luis Rebordinos zuzendariak eta Ruth Perez de Anucita komunikazio arduradunak. Filmak aurkeztuko dituzten zuzendari batzuen izenak jakinarazi dituzte gaur goizean Maria Cristina hotelean egindako. Donostiako Zinemaldian duela urte batzuk galdutako ohitura bat berreskuratuko dute aurten, Rebordinosek adierazi duenez. Film sorpresa bat proiektatuko dute jaialdiaren azken egunean. Programazioa datorren asteazkenean kontsultatu ahal izango da zinemaldiaren webgunean eta sarrerak hilaren 15etik aurrera erosi ahal izango dira.\nDonostiako Udalak 60.000 euro bideratuko ditu Allenen filmaren grabaketara\nDonostiako Udalak 60.000 euroko aurrekontua onartu zuen Woody Allenen filma finantzatzeko, asteartean egin zuten Tokiko Gobernu Batzordean. Zinemagileak Donostian grabatu duen filmaren grabazioak izan dituen gastu batzuk bere gain hartu ditu udalak. Honen aurrean, Elkarrekin Donostia alderdi politikoak salatu du Donostiako Udalak 130.000 euro gastatu dituela Allenen filmaketan. Era berean, nabarmendu dute uztaileko bozeramaileen batzordean alkateak esan zuela ez zutela diru publikorik erabiliko filma finantzatzeko. Bestalde, udal gobernuak uztailaren 15ean adierazi zuen filmaren grabaketak ez zuela turismoarekin zerikusirik. Orain, alkateak azpimarratu du filma interesgarria dela hiriarentzat eta Donostiako Zinemaldiarentzat; horregatik, udal gobernuak ekarpen ekonomiko hori egitea erabaki du. EH Bildu eta Elkarrekin Donostia, aldiz, aurka agertu dira.


Hauek dira Baldintza Orokorrak Internet Web gunea erabilera eu.roulettechatting.com MINIWEBS SLU (aurrerantzean MW) eskaintzen Erabiltzaile arautzen.\nSarrera, nabigazioa eta erabilera webgunearen eu.roulettechatting.com ren erabiltzailearen erantzukizuna da, beraz, hau agintzen edukiak arduraz, zuzen eta legez erabiltzeko salbuesteko MW, beraz, edozein legez kontra erabiltzeari out eramango daiteke webgune honen erabiltzaileak.\nEskubide guztiak Web gunearen edukiaren gaineko jabetza intelektuala eu.roulettechatting.com jabetza dira (mugarik, datu-baseak, irudiak, marrazkiak, argazkiak, irudiak, testu-fitxategiak, audioa, bideoa eta softwarea gabeko barne) MW edo lortu du beharrezko Web orrian erabiltzeko eta sartzeko onespenak.\nIn eu.roulettechatting.com erabiltzaileak beste webgune batzuk estekak aurkituko botoiak ezberdinak, loturak, etab bidez Lotura hauek ez iradokizuna, gonbita edo gomendioa kokaleku horietan eta, beraz, ez horien bitartez lortutako emaitzen erantzule bisitatzeko osatzen.\neu.roulettechatting.com edukiak askok 'Google Translate' itzuli dira, beraz, eu.roulettechatting.com ez da edukiaren zehaztasuna arduratzen da. eu.roulettechatting.com makina itzulpen darabiltza ahalik eta jende askok bezala gune errazteko. Zure gozamenerako emandako guztia.\nEz erabili eu.roulettechatting.com zara 13 urte baino gutxiago bada. Bazara pean 18, erabili guraso edo tutoreen baimena bakarrik. No biluztasuna aurrera, ez sexu jazartzeko inori, ez beste pertsona buruzko informazio pribatua agerian, ez egin defame duten edo slander edonork, ez jabetza intelektualaren eskubideak urratzen adierazpenak, ez beste edozein portaera desegoki edo legez kanpoko modu ditu eu.roulettechatting.com. Giza jokabidea dela funtsean kontrolaezina, jendeak ere eu.roulettechatting.com ezin ondo portatzen aurkitu ulertzea, eta zauden soilik bere portaeraren erantzulea. Erabili eu.roulettechatting.com zure ardurapean. Deskonektatu norbaitek egiten badu, deseroso sentitzen duzu. eu.roulettechatting.com portaera egokitzat, edo edozein beste arrazoirik sarrera ukatu ahal izango duzu.\n* In eu.roulettechatting.com video chat moderaturik dago. Hala ere, neurriz ez da perfektua. Misbehave duten pertsonak Oraindik ere aurki daitezke. Soilik beren portaera arduradunak dira.


Michiel de Ruyter - Wikipedia, entziklopedia askea.\nMichiel Adriaenszoon de Ruyter (Flessinga, Zazpi Herbehere Batuen Errepublika, 1607ko martxoaren 24a - Siracusa, Sizilia, 1676ko apirilaren 29a) herbeheretar almirantea izan zen.\nVlissingen, 1607ko martxoaren 24a\nSirakusa, 1676ko apirilaren 29a (69 urte)\nFirst Anglo-Dutch War (en)\nPortugalgo Berrezarkuntzaren Gerra\nPortugalgo Independentziako Gerran parte hartu zuen 1641. urtean, eta ingelesen eta holandarren artekoan, 1652-1654 urte-bitartean. 1699an, Danimarkako itsas armadarekin batera bi aldiz menderatu zuen Suediako armada. Holandaren eta Ingalaterraren arteko bigarren gerran (1665-1667) garaipena lortu zuen hasieran Monk ingelesaren aurka, baina ihes egin behar izan zuen Monkek eta Ruperto printzeak bat egin zutenean. Hala eta guztiz ere, Tamesis ibaian gora egin zuen, eta Londresko hiriari setioa ezarri zion Ingalaterrako itsas armadaren ahulezia agerian utzita. Holandako Gerra piztu zenean (1672), eta Hagako Hitzarmena izenpetu ondoren (1673), frantsesek eta ingelesek osatu zuten armada menderatu zuen Ruyterrek. Messinako biztanleek espainiarren mendekotasunaren aurkako matxinada bultzatu zutenean (1674), Mediterraneo itsasora abiatu zen Karlos II.ari laguntzeko asmoz, baina zauritu egin zuten Agostako uretan, eta handik gutxira hil zen.\nWikimedia Commonsen badira fitxategi gehiago, gai hau dutenak: Michiel de Ruyter\nAzken aldaketa 12 maiatza 2019(e)an, 12:02(e)tan\nOrriaren azken aldaketa: 12 maiatza 2019, 12:02.


Alfred Wallace-en ekarpena ez da hautespen naturalaren eta eboluzioaren teoriara mugatzen\nWallace Letters Online atarian biltzen dira aipatutako testuak, Londreseko (Ingalaterra) Historia Naturalaren Museoaren webgunearen baitan eraiki dena. 4000 eskutitz inguru biltzen dira bertan, bai Wallace-ek beste pentsalariei bidali zizkienak eta baita Wallace-ek horiengandik jasotakoak ere. Datu-basea erabat esploragarria da eta eskutitzen transkripzioez gain idazkien bertsio digitalizatuak daude. Datu-base hau Wallace100 gisa izendatu den ekitaldi-sorta baten baitan antolatu da, zeinak zientzialariaren heriotzaren 100. urteurrena ospatzea duen xede.\nHautespen naturala eta Darwin hain daude hertsiki erlazionturik maiz Wallace-en ekarpena ez dela aintzat hartzen. Hala ere, datu-base honekin bi pentsalari horien arteko erlazioa gerturatu nahi zaie zientzialariei eta historialariei. Proiektuaren zuzendari den George Beccaloni-k adierazi bezala, “Darwin eta Wallace-en arteko korrespondentzia argitaratzen den lehen aldia da”.\nDarwin-ek 1859an Espezieen Jatorria argitaratu zuenean zalantzak ziren bere postulatuak naturan ikusten ziren zenbait fenomeno azaltzeko gai izango ote ziren. Planteatu zen enigmetako bat animalien pigmentazioarena izan zen, hau da, posiblea al zen hautespen naturalaren bidez zenbait espeziek agertzen zituzten pigmentazio biziak azaltzea? Wallace Letters Online atarian argitaratutako zenbait eskutitzek galdera horri erantzuna ematen diote. Biogeografiaren, ekologiaren eta astrobiologiaren inguruan Wallace-ek egin zituen bestelako ekarpenen inguruan badira zenbait testu. Datozen hiru urteetan datu-basea hedatu nahi du Londreseko Historia Naturalaren Museoak, eskura dituzten testu guztiak argitaratu arte. Beccaloni-k baieztatu bezala, “espero dugu eskutitzen argitarapenak Wallace-en inguruko ikerketaren loraldia piztea”.


naiz: hedabidea zara - Haien desadostasuna Bordalen adierazi dute\nGoizean goiz atera dira autobusak, uztailaren 4 honetan. Baionan zuten hitzordua eta Bordale helburua. Goiz bukaeran, heltzean, tentsio uneekin hartu dituzte Errektoretza ondoan zai ziren poliziek. Zortzi bat pertsonek haien eskuak kate batekin lotu dituzte, eraikineko sarbidea trabatzeko gisan. Arratsalde hasieran bukatu da ekimena, baina auzia ez, Ipar Euskal Herriko parlamentariek ere eman baitiote segida Seaskako ikasle, irakasle eta gurasoen aldarrikapenari. Vincent Bru diputatuak eta Max Brisson senatariak asaldaturik agertu dira sare sozialetan. Azken honek Jean-Michel Blanquer Hezkuntza Ministroari bere kezka adierazi dio zuzenean.\n"Hizkuntza diskriminazioari ez" zioen Bordalen zabaldu duten banderolak. © Iurre BIDEGAIN\nBrebeta euskaraz egin ahal izateko kateatu dira Bordalen. © KAZETA\nArratsaldeko ordu bata aldera, poliziek kateak hautsi dizkiete manifestariei. © Iurre BIDEGAIN\nEguerdian, tokian berean pik-nikatu dute manifestariek. © Iurre BIDEGAIN\nHistoria eta matematikak bezala, brebetako zientzietako froga euskaraz pasatu ahal izatea galdegin dute manifestariek. © Iurre BIDEGAIN


Azterlanaren arabera, dortoka berdeak karniboroak dira bizitzako lehen urteetan. | Consumer\nAzterlanaren arabera, dortoka berdeak karniboroak dira bizitzako lehen urteetan.\nAnimaliak marmokez elikatzen dira, begetariano bihurtu aurretik\nDortoka berdeak, arrantza arduragabeagatik eta arrautzak eta haragia kontsumitzeagatik desagertzeko arriskuan dagoen espeziea, haragijaleak dira bizitzako lehen urteetan, Floridako Unibertsitateko zientzialari-talde batek jakin duenez, animalia horiek marmokaz elikatzen dira begetariano bihurtu aurretik.\nHondartzan utzitako arrautzetatik jaio ondoren, dortokak ozeanoan sartzen dira, eta hiru eta bost urte bitartean egoten dira, kostaldera itzuli aurretik. Ikerketa horri esker, “orain, behintzat, badakigu zer habitat duten eta zer elikadura-mota duten, eta horrek lagunduko digu bilatzen”, azaldu zuen Karen Bjorndalek, zoologiako irakasleak eta Floridako Unibertsitateko itsas dortoken ikerketa-zentroko zuzendariak.\nAnimalien hazkuntza-aldiko dieta marmokaz eta beste itsas animalia batzuez osatuta egotea da aurkikuntza garrantzitsuenetako bat. Ondoren baino ez dira belarjale bihurtzen, oskolean integratutako elementu kimikoen analisiaren arabera. Isotopo egonkorrak neurtzeko tresna bat ere erabili zuten zientzialariek. Teknika hori funtsezkoa izan da ikerketa-lanetan azken bi hamarkadetan.\nanimaliak dortokak investigación-eu medusas-eu urteak


"Bizkaiko marea-errotarik zaharrena Plentziako Gazteluondo da" - Berango - Hiruka.eus\n"Bizkaiko marea-errotarik zaharrena Plentziako Gazteluondo da"\nAnder Zarraga 2021-02-16 09:00\nGure ibai guztiek dituzte errotak, baina haizea edo itsasaldiak baliatzen zutenak ere egon dira inguruotan. Horien bilduma egin du Alberto Diez Saiz gorliztarrak bere azken liburuan.\nIbaietakoak bezain ezagunak eta ugariak ez izan arren, haizea eta itsasaldiak baliatzen zituzten errotak ere egon dira gurean. Hala baieztatu du Alberto Diez Saiz (Gorliz, 1933) historiazale eta idazleak Los molimos de viento y marea vizcaínos bere azken liburuan. Horren arabera, Bizkaian 23 marea-errota eta 11 haize-errota egon ziren XVI. eta XIX. mendeen artean; horietako zazpi gure eskualdean. Berangon bizi, baina Gorlizen jaio den 87 urteko historiazale eta idazlearen 15. liburua da hori, eta ibai-erroten ingurukoa ere prestatzen ari dela aurreratu digu.\nIdazleak jakinarazi duenez, 40 urtetan batutako informazioa "ahalik eta modu zehatz eta argienean" argitaratzea izan da liburuaren helburua. Horren lana goraipatu du Alberto Santana historialari ezagunak: "Gai horren inguruan inoiz idatzi den lanik osatu eta txukunena da".\nLehenik, marea-errotak zerrendatzen ditu Diezen liburuak. Horiek itsasaldiek eragiten duten ur-mugimenduaz baliatzen ziren. Itsasgora zegoenean itsasoko ura urtegi batean biltzen zuten, gero, itsasbeheragaz, uraren maila bajatzen zenean, eta gurpilak libre gelditzen zirenean, gordetako ura hodi batzuetatik askatzen zuten, errotako gurpilak mugiarazita.\nDiezek azpimarratu du eskualdeko eta Bizkaiko lehenengo marea-errota Plentziako Gazteluondokoa izan zela, 1506n eraikitakoa; gaur egun frontoia dagoen lekuan kokatuta zegoen. "Mota horretako errotarik zaharrena zen, eta ulergaitza egiten zait aditzea zergatik erabaki zuten hori eraistea. Gaur egun bizkaitarrok harro egoteko moduko harribitxi bat izango genuke", deitoratu du Diezek. Errota zegoen lekuan, horren inguruko informazioa duen panel bat eta haren gurpilak besterik ez dira gelditzen orain. Plentzian beste marea-errota bi egon zirela aipatu du Diezek: Ardanzakoa (1734) eta Errotabarrikoa (1854). Leioan ere Udondoko marea-errota (1548) egon zen, izen bera duen ibaiaren beheko aldean kokatuta zegoena.\nOrain arte Bizkaian ezezagunak ziren marea-errota biren aurkikuntza ere nabarmendu du historiazaleak: Sestaoko Abinaga (1667)eta Deustuko Larrauri (1567) errotak, hain zuzen ere.\nBerangoztarraren arabera, lehorte ezberdinek ibaietako uraren indarra gutxitu zutenean, errotariek bestelako energia-iturri batzuetara jo behar izan zuten, eta hala eraiki zituzten Bizkaiko lehenengo haize-errotak. Gure eskualdean hiru egon ziren, denak Getxo inguruan; gaur egun bakarra kontserbatzen da: Aixerrota (1725), alegia. Arnabarre (XVIII. mendea) eta Esazerrota (1854) ziren beste biak, baina gaur egun hondarrak besterik ez direla gelditzen jakinarazi du adituak.\nHaize-errotek energia eolikoa baliatzen zuten hegalei eragiteko, eta, horrela, engranaje batzuen bitartez, alea ehotzeko harria mugiarazten zuten. Eraikin zirkularrak ziren, eta teilatua haizearen norabidearen arabera biratu zezaketen. Hala ere, Diezek dioenez, errotok bizitza laburra izan zuten, inguruotan ibaietako eta itsasaldietakoak lehenesten baitziren.\nAlberto Díez: "Gure senideak ere badira errioxar eta burgostarrak"\nKepa Ugarte Martiarena 2016 aza 14 Berango\nAlberto Díez Saiz (Gorliz, 1933) historia-ikertzaileak "Vascos, burgaleses y riojanos primos hermanos" bere azken liburua aurkeztu zuen azar...


Android-erako Tumblr bertsio berria Androidea\nMarissa Meyer Yahoo! -Ko zuzendaritzan sartu ondoren, konpainia estatubatuarrak iragan maiatzean jakinarazi zuen hori Tumblr mikro blog sarea eskuratu zuen baita irudiak ostatatzeko zerbitzuaren birmoldaketa ere Flickr eta dagokion mugikorretarako aplikazioa.\nGaur, aste batzuk geroago, merkaturatu dute eguneratze bikaina interfaze ikusgarriarekin eta beste hobekuntza batzuekin berritzen den Android aplikazioarena.\nGoogle Play Store dendan eskuragarri dagoen bertsio berria esan bezala nabarmentzen da, esaterako interfaze berritua diseinu zainduarekin, Googlek azkenaldian eskatu bezala. Gainera, animazioak ugariak dira eta dena oso koloretsua da.\nOrain ere bada gomendatutako blogak aurkitu eta jarraitzea errazagoa daGure Tumblr-en ikusi, jarraitu eta noski partekatu ditzakegun hashtag ezagunak ere, bilaketa fitxan agertuz.\nPartekatzeko eta jarraitzeko hobekuntzak.\nOrain ere errazagoa da partekatu gure mezuak gure Android gailuko edozein zerbitzurekin, botoi berri bat baitago share sarrera horietako bakoitzean, lehendik zeudenez gain editatzeko y ezabatu.\nAurrekoaz gain badago aldaketa eta hobekuntza txikiak gure Android gailutik Tumblr-en bisitatzeko eta argitaratzeko esperientzia are atseginagoa izango da.\nTumblr: kultura, artea eta kaosa\ngaratzailea: Tumblr, Inc.\nInformazio gehiago - Flickr-ek Android aplikazioa berritzen du eta 1 Terabyte biltegiratze eskaintzen du\nIturria - Google Play\nArtikuluaren bide osoa: Androidea » Android aplikazioak » Androiderako Tumblr aplikazioa eguneratu da hobekuntza handiekin


Euskal AEko industri jarduera %1,6 gehitu zen 2014ko uztailean\nEUSKAL AEKO INDUSTRIA PRODUKZIOAREN INDIZEA (IPI) 2014ko uztaila\nEuskal AEko industri produkzioaren indizea, aurreko hilarekin alderatuta %1,3 gehitu zen\nEustatek landutako datuen arabera, 2014ko uztailean %1,6 gehitu zen Euskal AEko industri produkzioa lan-egutegiko baldintza homogeneoetan, 2013ko hil beraren aldean. Urtaroen eragina zuzenduta, %1,3 gehitu zen Euskal AEko industri produkzioa, 2014ko ekainarekin alderatuta.\n2014ko uztaileko indizearen bilakaerak, 2013koaren aldean, joera ezberdina izan du industri talde handietan. Kontsumo-ondasunak lehengoan (%0,0) guztira; Kontsumo-ondasun iraunkorrak %-15,7, Kontsumo-ondasun ez-iraunkorrak %7,7 gehitu ziren. Ekipo-ondasunak %1,0 jaitsi ziren; Bitarteko ondasunak %4,1 gehitu eta Energia %0,9.\n2014ko uztaileko hil arteko aldakuntza, 2014ko ekainaren aldean, oso bestelakoa izan da industri talde handietan. Energia %2,7 jaitsi zen, Bitarteko ondasunak %2,8 gehitu, Ekipo-ondasunak %2,3, Kontsumo-ondasunak %2,3. Azken horien barruan, Kontsumo-ondasun iraunkorrak %3,1 gehitu ziren eta Kontsumo-ondasun ez-iraunkorrak %2,1.\nEuskal industriako pisurik handieneko sektoreen artean, hazkunderik handienak 2014ko uztailean, urte artean: Zura, papera eta arte grafikoak, %8,1, Elikadura industriak, edariak eta tabakoa %5,4; Makineria eta ekipoa %4,3, Metalurgia eta metalezko produktuak %4,2.\nJaitsierarik handienak: Material eta Ekipo elektrikoa urte arteko %12,7; Garraio materiala, %10,6.\nUztaileko Industri Produkzioaren Indizearen urte arteko bilakaera positiboa izan da Bizkaian (%2,5) eta Gipuzkoan (%3,8). Araban %4,3 jaitsi da, Garraio-materialagatik, zeina %34,2 jaitsi baitzen. Hil artean, 2014ko ekainaren aldean: Gipuzkoan %3,1 gehitu, Araban %0,3, Bizkaian %0,0.


5 Handy Transport Hacks Luton bidaiarientzat | Save A Train\nHasiera > Tren Bidaia Bretainia > 5 Handy Transport Hacks Luton bidaiarientzat\nAskotan ilundu bere bizilaguna handiago itzal luzea by London, Luton Bedfordshire ezkutuko altxor bat hori da, eta bisita bat merezi.\nkonderrian harrapatzea Saxons arabera Seigarren mendean honako sortua, Bizitza hasi da a 'Tun' gisa (likidazioa) bertan sortzen zen River Lea ibaiaren ertzean arabera. Fast Forward gutxi batzuk mendeetan, eta 'Lea Tun' ertainak merkatuan zenbait herri bat izan zen 800 biztanle, bizirik iraun gehienbat nekazaritza eta merkataritza-ek.\nEgun hauek, bertako Lutonites eta bisitariek izan erakargarri horietako lanpetuta mantentzeko ugari - foku barne bezala lorategi berdeak eta Stockwood Discovery Centerreko eta muino ugariko artefaktu historiko liluragarriak, bailarak, eta bidezidor Barton Hills-ena Natur Erreserba.\nEta gainera, ez da erraza leku bat mugitu eta abenturak oinarri bikain bat urrunago - Kontuan orain, Hemen bost erabilgarri garraioa Luton bidaiarientzat hack.\nAutobus bidaia horri onura asko ekartzen - azkarra da, komenigarria, eta karbono aztarna baino gutxiago utzi dezake autoa bidaia (baina ez trenak baino gehiago, trenaren bidaia garraio ekologikotzat jotzen da oraindik).\nEta Luton, halaber, irekitzen up aukera harrigarria ezagutu bertakoek, bertan berehala askoz etxean gehiago sentitzen zara.\nLuton Aldundiko bus ibilbidea info merezi iritsi herrian aurretik kontsultatu.\nzu Luton oinarritzen bada berriz, bat, erosten Bizikleta baten ideia bikaina da.\nEz dago landa kokapenak ugari Gertuko eta bi gurpileko garraio arakatzeko dira egiten hirigunea haurren jolas nabigatzen.\nZikloa King at 56-66 Dunstable Road Luton bizikletak sorta zabal bat du, elektrikoa barne, tandemak, eta baita zentimoak ere - zalantzarik gabe, zerbait egokia aurkituko duzu.\nLuton erraz duzu bidaiatu ahal trena erosotasuna London bezalako hirietara, Birmingham eta urrunago, beraz, ez da aitzakiarik ez da kontuan hartu zure hurrengo for familia opor.\narakatu National Rail en Luton Station web orria eta informazio ugari aurkituko dituzu, eta bertatik lortzean geltoki, bainugelak bezalako instalazioak, eta mugikortasunerako sarbidea.\nThere are a erabilgarri mapa Zure errodamenduak ziurtatzeko - aparta.\nAnberes London Trenak to\nHagako London Trenak to The\nBordele London Trenak to\nGenevako London Trenak to\nNoiz ari Luton gorri margotzeko plangintza, taxi bat erreserba ureztatze zulo arteko hartu ideia zuhur bat da.\ncurbside taxi aukera ugari aurkituko duzu, baina goluton.com herriko operadore handienetako bat da eta cash gorde dezakezu arabera Aurrera erreserba online.\nTaxi garraioaren inguruko beste gauza handi bat ez da gidari izendatu beharrik, beraz zure talde osoa gau osoan freskagarriekin gozatu ahal izango duzu.\nLondon Bruselako Trenak to\nLondon Lyon Trenak to\nLuton aireportua helmuga zirraragarria sorta bat hegaldiak awesome Launchpad bat da - Aberdeen barne, Malaga, eta Zurich - beraz eguzkia, itsasoa, eta elurra ere salto laburra da.\nOraindik ere erosoago bada aireportura gidatzeko, SkyParkSecure.com Luton aireportua parking ditu hori da segurua eta merkean.\nZure ride stowed segurtasunez, ahal jet off erabat lasai sentitzen duzu.\nJarraitu bost garraio erabilgarri hack hauek eta Luton gehien egin duzu - diguten eskerrak ditzakezu geroago!\nHori da gure zerrenda da! Partekatu zure Luton bidaiarako aholkuak blogeko mezu hau Twitterren partekatuz.\nAparkaleku onena London erabilera SkyParkSecure ere eskuratu, baina onenak tren Londresera sarrerak lortzeko, erabilera Save A Train.\nEz gure blog post txertatzeko zure gune kalera nahi dituzu, bai hartu ahal izango duzu, gure argazki eta testu eta besterik ematen digu kreditu blog post honen esteka batekin, edo egin klik hemen: https://iframely.com/embed/https%3A%2F%2Fwww.saveatrain.com%2Fblog%2F5-handy-transport-hacks-for-luton-travellers%2F%3Flang%3Deu- (Joan behera apur bat ikasi Kodea ikusi)\nZure erabiltzaile mota izan nahi baduzu, Horietako gidatu ahal izango duzu zuzenean gure bilaketa-orriak sartu. Esteka honetan, gure Ezagunenak tren bideak aurkituko duzu – https://www.saveatrain.com/routes_sitemap.xml. Inside gure English lurreratzea orriak estekak duzu, baina baita behar dugu https://www.saveatrain.com/zh-CN_routes_sitemap.xml eta / zh-CN aldatu ahal izango duzu / fr edo / tr eta hizkuntza gehiago.\n#aireportua #park Luton bidaiariak trenak\nRobbie telefono mugikorra\nRobbie Handy Eskoziako Fifekoa da eta trenek liluratuta utzi dute Forth zubian zehar ikusi zituenetik - munduko ingeniaritza mirarietako bat ikusi zuenetik.. Trenez aparte, garraio, eta bidaiatzea, arteari buruz idaztea gustatzen zaio, kultura, eta politika ingelesez, Eskoziarrak, eta Jamaikako Patois. - Hemen klik egin dezakezu harremanetan me\nTren Bidaia Austria, Tren Bidaia Bretainia, Tren Bidaia Txina, Tren Bidaia Frantzia, Tren Bidaia Alemania, Tren Bidaia Italia, Tren Bidaia Erresuma Batua, Bidaia Europan\nTren Bidaia Austria, Tren Bidaia Bretainia, Tren Bidaia Txekiar Errepublika, Tren Bidaia Frantzia, Tren Bidaia Alemania, Tren Bidaia Italia, Tren Bidaia Suitza, Tren Bidaia Erresuma Batua, Bidaia Europan


Letra-tamaina txikia aukeratuta\nLetra-tamaina handiagoa aukeratuta\nEta, zer gertatzen da testuarekin batera irudiak baldin badaude? Testuarekin gertatzen den gauza bera gertatuko zaie irudiei ere, ez direla leku jakin batean agertuko, batez ere ez direla agertuko haiekin zerikusia duen testuaren ondoan, nola eta ez diren ainguratzen. Irudi bakoitza dagokion paragrafoari lotu behar zaio. Irudiak ainguratuz gero, testua pantailaren tamainara egokitzen denean, irudiak testuarekin batera mugituko dira eta bestela irudi guztiak hasieran edo bukaeran pilaturik ager daitezke.\nIrudien neurriak ere arazoa dira. Dokumentu berbera hainbat irakurgailutan irakurri ahal izango bada, gehienez ere esan daiteke irudi horiek ez luketela 300 pixel baino gutxiagoko eta 600 pixel baino gehiagoko zabalera izan behar, salbu logotipoen kasuan, horiek txikiagoak ere izan baitaitezke, Horrela irakurgailu gehienetan ondo ikusiko dira irudiak.\nPDF formatua, berriz, inprimagailu desberdinetan arazorik gabe inprimatu ahal izateko helburuarekin jaio zen, orrialde-formatu finkoarekin. Orduan ez zen aurreikusten pantailetan irakurtzeko formatua ere izan zitekeenik. Praktikan PDF dokumentuak pantailetan irakurtzeko ere erabiltzen dira, ordea. Horregatik, gaur egun erantsi diote moldagarritasuna. Hona hemen eduki berbera tamaina desberdinetako leihoetan ikusita:\nIkus testua nola moldatu den eta nola irudia beti testuarekiko leku berean agertzen den.\nProba egin nahi baduzu, Acrobat Reader X aplikazioaz ireki PDF dokumentu bat, aukeratu View>Zoom>Reflow eta aldatu leihoaren tamaina.\nIrakurgailu dedikatu gehienek, guztiek ez esateagatik, ePub eta PDF formatuko dokumentuak irakur ditzakete, baina batzuek ez dute formatu moldakorra onartzen, beste batzuek formatu moldakorra onartzen dute testuarentzat, baina irudiak kendu egiten dituzte.\nApple-ren iPodTouch, iPhone eta iPad tresnetan, ePub eta PDF formatuak irakur daitezke iBooks aplikazioaren bitartez, baina PDFen moldakortasuna baliatzeko, onena da Good Reader aplikazioa erabiltzea.\nAndroid tresnetarako bada Android Reader aplikazio bat PDF fitxategien moldakortasuna ederki aprobetxatzen duena.\nePub eta PDF formatuez gainera, bada beste formatu bat, XPS izenekoa, orrialde-formatu finkokoa, Microsoftena. Oraingoz behintzat ez da asko hedatu.


Bilboko metroaren 25. urteurrena, musikaz blai - bizkaie.biz\nBizkaie! 2019-12-26 11:42 Musikea\nZezeilaren 11tik 14ra, kontzertuak egongo dira hainbat geltokitan.\nMende laurena beteko dau Metro Bilbaok 2020an, 25 urte Bilbo eta inguruko udalerrietako mobikortasunaren ardatz. Hori dala eta, ospakizun ugari antolatuko ditue datorren urtean, eta egitarau potolo horretako hitzorduetako bat izango da Metro Music Fest. Zezeilaren 11tik 14ra, metroko hainbat geltoki musikaz alaituko ditu jaialdiak. Bizkaiko Foru Aldundiaren laguntzinoagaz atondu ditu Metro Bilbaok kontzertuok.\nHiru talde konbidauko ditue Metro Music Festera: Lucky Chops, Crazy Jazzers eta Broken Brother's Brass Band. Kaleko bandak eta jazza ardatz, era guztietako publikoak erakarteko asmoz, askotariko estiloak sartu ditue egitarauan.\n- Zezeilak 11 eta 12, Lucky Chops: Energia handiko funkaren buru izan da mundu guztian 2006an New Yorken sortu zanetik. Musikeak sendatzeko eta inspiretako dauen potereak mobiduten dau taldea, indar hori jenteagaz partekatzeko gogoak. Hogeita bost herrialde baino gehiagotan zuzeneko ikuskizunak eskaini ditue, eta miloeka bisita ditue interneteko kanaletan. New Yorkeko metroan jo izan dabe, beraz, Bilboko kontzertuaren antzekoetan egonda dagoz.\n- Zezeilak 13, Crazy Jazzers: Bilboko talde honek 1920ko hamarkadako jazzean oinarritutako musikea egiten dau, New Orleanseko kaleko banden eredua hartuta. Doinu dibertigarri, alai eta askotarikoak joten ditue, publikoak jazzaren aldaera guztiak ezagutu deiazan, kalean zein oholtzan.\n- Zezeilak 14, Broken Brother's Brass Band: Inguruko jaialdi eta topaketa ugaritan ibilitako taldea dogu hau, Getxoko zein Donostiako jazzaldietan, Zornotzako Haizetara jaialdian... Blues, gospel eta jazz doinuak oinarri, brass band dalakoen moltsoan sartzen da Iruñeko hau; kaleak doinu bizi eta alaiz betetea dabe helburu.\nMetro Music Festeko antolatzaileek azaldu dabenez, aurrerago jakin eragingo dabe ze geltokitan izango diran kontzertuak.


DBH 1. mailako ikasleak Donostia Sustapeneko proiektu batean murgilduta - Jesuitak Donostia\nDBH 1. mailako ikasleak Donostia Sustapeneko proiektu batean murgilduta\nNola dinamizatu daiteke Urumea Ibaia? Hau izan da Donostia Sustapeneko Innovation League proiektuak gure DBH 1-eko ikasleei luzatu dien erronka, ibaia zeharkatzen dituen lekuen topagunea bilakatzeko helburuarekin. Gure ikasleak talde-lanean ari dira, beren espiritu berritzailea eta sortzailea piztuaz ideia onena aurkitzeko!\nInnovation League proiektua hiru fasetan antolatzen da. AURRETIKO fasea ikastetxean gauzatu zen eta, bertan, ikasleei ekimen honek bultzatzen dituen erronka eta helburuak azaldu zitzaizkien. Oinarrizko xedea: ekintzara pasatuz ikasleen sormena eta jarrera berritzailea lantzen dituen proiektu bat gauzatzea.\nBigarren fasean, SAILKAPENA deiturikoa, proposamenak landu eta aurkeztuko dituzte ikasleek. Fase honetan, taldearen izena eta irudia lantzeaz gain, proposatutako erronkari erantzuten dion sormen ideia landuko dute ikasleek. DBH 1-eko B eta C ikasgeletako ikasleak fase honetan aritu ziren astelehenean, hilak 2. Datorren astelehenean, hilaren 9an, A eta D-ko ikasleen txanda izango da.\nBehin SAILKAPEN fasea amaitutakoan, Donostia Sustapenak ikastetxe bakoitzeko ideia onena aukeratuko du talde horiek beren proiektua Udaletxeko Areto Nagusian aurkeztu dezaten hile honen amaieran, 24 eta 25ean zehatzagoak izateko. Oraingoz, eta irabaztearen helburua alde batera utzita, gure erronka nagusia ikasleek modu ezberdin batean ikastea baimentzen dien esperientzia berri bat bizitzea da, ikasketa esanguratsuagoak eta errealitateari konektatuagoak dauden ikasketak jasotzea.\nEta zergatik ez, Donostia Sustapeneko taldearen aukeraketa lana apur bat zailduko dugu, gure 12 urteko ikasleen ideia guztiak irudimen handikoak eta bikainak izango baitira!


Digestio-minbiziaren tratamendua hobetu dezaketen linfozito batzuk aurkitu dituzte | Consumer\nDigestio-minbiziaren tratamendua hobetu dezaketen linfozito batzuk aurkitu dituzte\nIkertzaileek erantzun antitumorala eragiteko erabili nahi dituzte\nParisko Curie Institutuko zientzialariek hesteetako immunitatea arautzen duten T linfozito mota berri bat aurkitu dute. Aurkikuntza horrek digestio-aparatuko minbizien tratamendua hobetu lezake, “Nature” zientzia-aldizkariak argitaratu duenez.\nT linfozito gehienak (organismoa babesten duten zelula “zentinelak”) agente patogenoarekin topo egin ondoren soilik ugaltzen dira; aldiz, linfozito berriak, ARTXIBO izenekoak, etengabe ugaltzen dira, eta egitura bera duten hartzaileak dituzte gizakian, saguan eta behian.\n“Hantura-gaixotasunak (Crohn-en gaixotasuna, errektokolitis ulzero-hemorragikoa, etab.) hobeto trata daitezke ezagutza berri horien bidez. Baina, era berean, posible da T linfozito horiek erabiltzea digestio-minbizia duten gaixoei tumoreen aurkako erantzuna emateko”, esan dute ikertzaile frantsesek.\nAditu horien arabera, immunitate-defentsak suspertzeko balio lezakete UPSek, tumore-zelulak ezagutu eta ezabatzeko, “kantzerologian, immunoterapian, etorkizun handiko tratamenduetako bati ikuspegi berriak eman diezazkiokeen aurkikuntza”.\nHestea infekzioen eraginpean dagoen organoa da eta, beraz, zorrotz zaindu behar da. Mikroorganismo askok birusak, bakterioak, onddoak, parasitoak kutsatu eta gaixotasunak eragin ditzakete.\nOrgano hori babesteko, hesteetako flora ezinbestekoa da organismoak ongi funtziona dezan, baina, aldi berean, ezinbestekoa da agente infekziosoak suntsitzea.\ndigestio-aparatu linfocitos-eu minbizi


Elkar-ekin: «Prekarietate eta esplotazio egoerak areagotu egiten dira migratzaileen kasuan» | Haria | IRRATIA\n2021 ABU. 10 - 11:08h\nHegoi Belategi-Amaia Zurutuza\nElkar-ekin plataformaren iritziz, Luis Enrique Soriano gazte migranteak bere buruaz beste egitea erabaki zuen Azpeitiako enpresa batean hiru urtez jasan duen lan jazarpenaren ondorioz. Elkarretaratzea deitu dute gaur arratsaldean.\nLuis Enrique Soriano gazte dominikarra\nDuela bi aste Luis Enrique Soriano Azpeitian bizi zen gazte migranteak bere buruaz beste egin zuen, lan egiten zuen enpresan. Elkar-ekin plataformako Eneko Ibagurenen Naiz Irratian azaldu du gaztearen familiak jo zuela eurengana. «Gurasoekin eta hurbileko pertsona batekin elkartu ginen eta zur eta lur gelditu ginen bi orduz eman ziguten testigantzarekin », azaldu du Ibargurenek.\nFamiliak kontatu zien gazteak egunero 12 orduz egiten zuela lan, astelehenetik larunbatera, ardura handiak zituela lantokian eta Covid 19az kutsatuta ere lanera joan arazi zuela nagusiak. «Testigantza entzunda zantzu argiak ikusi ditugu Luis Enriqueren erabakia azken hiru urteetan lanean jasandako jazarpen egoera guztiekin lotzeko».\nPrekarietatea nahiz lan jazarpen eta esplotazioa zabalduta daudela gogoratu du Ibargurenek, baina egoera hauetan «arrazakeriaren» faktorea argi eta garbi agertzen dela. «Prekarietate eta esplotazio egoerak areagotu egiten dira migratzaileen kasuetan».\nFamiliaren jarerra txalotu nahi izan du Ibargurenek. «Familia, alde batetik, lur jota dago, 20 urteko seme bat galdu du, triste eta oso ikututa dago, baina oso argi dauka zeren ondorio izan den heriotza eta ikusi dugu duintasunez eusten diola, egoera publikoki salatu nahi izan du, semari zer gertatu zaion gizarteratu nahi izan du, jarerra txalogarria».\nAstearte honetan, 18.30etan elkarretaratzea deitu du Elkar-ekin plataformak «Luis Enriqueren memoria eta duintasuna aldarrikatu eta elkartasuna adierazteko bere hurbilekoei». Horrekin batera ez gaudela kasu isolatu batean aurrean aldarrikatuko dute. «Esplotazio egoerak nahiko orokorrak dira hainbat sektoretan, egiturazko arazo bati erantzuten dio guztiak».


Lan-arriskuen prebentzioan eta lan-osasunaren arloan, benetan engaiatuta al dago UPV/EHU? - STEILAS UNIBERTSITATEASTEILAS UNIBERTSITATEA | UPV/EHUko langileen sindikatua\nHome » Komunikatua, Nagusia\nSubmitted by Igor Munoz on 2019-04-12 – 5:55 PMNo Comment\nBatetik, arlo horietara bideratzen duen baliabide urritasunari erreparatzen badiogu, Prebentzio-Zerbitzuko pertsonalean nahiz aurrekontuan; eta, bestetik, ikusirik zerbitzu horrek argitaratzen dituen hamaika txostenak nolako utzikeriarekin tratatzen dituen: EZETZ da erantzuna. Gauza jakina da, ordea, oinarrizko tresna dugula Prebentzioa, lanpostuetan osasuntsu eta segurtasunez jarduteko dugun eskubidea bermatzeko.\nSTEILASek Lan-Ikuskaritzan salatu du eremu honetan UPV/EHUk daukan pertsonal eskasia, baita dedikatu beharreko baliabideak zeintzuk diren zehatz-mehatz aztertzeko eskatu ere. Izan ere, ondotxo dakigu ondorio larriak ekar ditzakeela lan-osasunaren eta segurtasunaren alde irmo apustu ez egiteak, eta langileak arlo honetan formatzetik datorrela, funtsean, arriskuen prebentzioa. Kontabilitate hizkeran: xede honetara bideratutako dirua ez da gastua, inbertsioa baizik. Horregatik guztiagatik gure lanpostuei egokitutako formazio-plana exijitzen dugu.\nOsorik irakurri ➡ Komunikatua: Lan-osasuna\nEtiketak: adierazpena, comunicado, Lan osasuna, prebentzioa, prevencion, salud laboral, STEILAS